qundao/data-zh-poetry huggingface dataset:
木犀花二首·其二
作者：晁公溯
朝代：宋

满贮彫盘可镇帷，论花压尽剑东西。岂惟鼻观遭渠恼，邻舍闻香亦骇鸡。
李仁甫和予如字韵诗再用韵寄之
作者：晁公溯
朝代：宋

神州久陆沈，遂作蛇豕墟。诸公颇愤激，日上平边书。览书帝震怒，欲下雷霆诛。金城筑三洲，戈船浮五湖。要令境土复，再似祖宗初。谁其为民言，世独无郇模。师克非在众，正当戒不虞。讨论惟甲兵，此岂战所须。代思伊尹相，语忆皋陶都。皮亡毛安附，体肆心自舒。正宜询褐父，难以访绮襦。君今幸得用，出驾班轮车。为民盍尽言，轩冕真块苏。区区但投劾，何贵于为儒。春秋置桉上，开卷一轩渠。傥能遵伯禽，焉在获侨如。
李仁甫除丧作诗问之
作者：晁公溯
朝代：宋

闭门读丧礼，荒庭蓬藋深。愁云聚陇首，悲风吹棘心。邻里昨甚忧，哭踊恐不任。近除二月禫，初御五日琴。虽复瘦栾栾，众语喜见今。谅其念遗体，保此躯千金。顾无疡可沐，发脱未胜簪。稍当理衣冠，结绶且正襟。渠家符玺郎，实冠翰墨林。世业乏润色，诏书行访寻。紬绎须史迁，校雠得刘歆。再编中兴诗，更载庭燎箴。暇时侍君侧，祈招诵愔愔。
李士举见寄次韵为谢二首
作者：晁公溯
朝代：宋

忽鼓硖中棹，来从渝上城。何为向南亩，本合侍西清。树色行相引，滩声鸣不平。青城有仙伯，往矣授长生。想见山灵喜，如看柱史来。江清无急硖，野润失飞埃。行揽孟博辔，再然安国灰。相过忍遽别，莫放锦帆开。
李悦夫刘文潜坐上醉归作
作者：晁公溯
朝代：宋

将老尚逐食，相逢聊举觞。贫非原宪病，酒发次公狂。未至世臣国，先登君子堂。谁能更拘束，短发已沧浪。
杨参政挽章二首
作者：晁公溯
朝代：宋

学海波澜阔，人间爵齿尊。南宫冠多士，东海起高门。请去三公府，归休五亩园。何须篆幽石，天下有师言。亟上疏封印，空驰会葬车。山川浑不改，气象比何如。德行太常议，功名惇史书。平生所荐士，岂复减严徐。
杨参政挽章二首·其二
作者：晁公溯
朝代：宋

亟上疏封印，空驰会葬车。山川浑不改，气象比何如。德行太常议，功名惇史书。平生所荐士，岂复减严徐。
杨复先寄荔子仍和予昨所赠二诗因次韵
作者：晁公溯
朝代：宋

林间熟丹实，叶底缀红云。并舍皆好事，绝甘能劝分。扣门知使至，登俎觉香闻。更与诗争丽，纷披锦绣文。嘉果喜三嗅，名园思一游。骈头丹壳皱，绕指玉浆流。味压乾？子，韵高萧洒侯。安居日啖此，边堠幸兵休。遥想载酒客，时来从子云。山高去天咫，日永惜阴分。秋稼田亩接，夏弦闾里闻。草堂无数出，猿鹤有移文。野色正如此，废书时出游。山吞落日尽，硖束大江流。俗驾谢逋客，郊居如隐侯。爱君吐佳句，落纸不能休。
杨复先寄荔子仍和予昨所赠二诗因次韵·其二
作者：晁公溯
朝代：宋

嘉果喜三嗅，名园思一游。骈头丹壳皱，绕指玉浆流。味压乾？子，韵高萧洒侯。安居日啖此，边堠幸兵休。
杨复先寄荔子仍和予昨所赠二诗因次韵·其二
作者：晁公溯
朝代：宋
体裁：五言律诗

嘉果喜三嗅，名园思一游。骈头丹壳皱，绕指玉浆流。味压乾�子，韵高萧洒侯。安居日啖此，边堠幸兵休。
杨复先寄荔子仍和予昨所赠二诗因次韵·其四
作者：晁公溯
朝代：宋

野色正如此，废书时出游。山吞落日尽，硖束大江流。俗驾谢逋客，郊居如隐侯。爱君吐佳句，落纸不能休。
杨承父与予同在别试所聊戏之奉简
作者：晁公溯
朝代：宋

近时文章衰，浅陋亦可怜。走趋王公门，书记争翩翩。开读令人惭，语吃意莫宣。今晨忽惊喜，赠我手一编。笔端吐虹霓，直上欲干天。樊南甲乙中，乃有猗那篇。如听正始音，复回元祐年。借问安能尔，气刚得其全。用为良有司，吾实无间然。要知取士公，考阅外已传。何由置汉朝，直柄遂当权。伏阁日论事，不减阳城贤。
梅
作者：晁公溯
朝代：宋

微阳回孤根，霜雪破馀凛。颜红发春鲜，肤粟怜夜永。轻风送幽香，缺月散清影。寒乌忽飞来，伴此一枝冷。
梦中作
作者：晁公溯
朝代：宋

举鞭重到故都行，予亦咨嗟恨不胜。心与陇云留汉苑，目随烟树绕秦陵。
樊口
作者：晁公溯
朝代：宋

林乌晴自语，水鹤暮知还。故国浮云外，寒溪积雪间。东行临赤岸，北望阻青关。石上洼尊在，吾将酌次山。
次师瑰韵
作者：晁公溯
朝代：宋

迩来才力愈衰迟，说向诸公笑脱颐。来对老夫何所见，归求文字有馀师。相期要作后彫柏，自献当同前列龟。莫学一官今潦倒，白头深愧伐檀诗。
次杨国材韵
作者：晁公溯
朝代：宋

形模岂称侍承明，不愿箫韶听九成。但愿丰年有高廪，千夫穫稻看秋晴。耆年何在隐墙东，常乐箪瓢陋巷中。白首可无知所自，宜歌帝力颂天功。
次杨国材韵·其二
作者：晁公溯
朝代：宋

耆年何在隐墙东，常乐箪瓢陋巷中。白首可无知所自，宜歌帝力颂天功。
次杨国材韵师廷珍以诗见惠因用其韵·其一
作者：晁公溯
朝代：宋
体裁：七言绝句

欲平靺鞨与坚昆，下诏旁求辟四门。吾子莫孤明主意，建隆开国圣云孙。
次韵刘安收惠诗二首
作者：晁公溯
朝代：宋

此地冠盖国，古来翰墨场。夜看蟆颐山，上干牛斗光。试酌老翁井，尚馀书传香。想其居清华，汉阁千步廊。大字写汗青，小楷书硬黄。仙去不可追，里人祀烝尝。神兮肯下来，冠剑在帝傍。作诗遗里人，闻者当感伤。耳悦齐王竽，莫听蒉桴声。口甘秦人炙，莫采首阳苓。沈酣自壮岁，昏塞况暮龄。谁能悟此理，知几如穆生。何须著胸中，云梦一芥蒂。要当空所有，为彼亦过计。惟思半岭云，野老肯分似。
次韵刘安收惠诗二首·其一
作者：晁公溯
朝代：宋

此地冠盖国，古来翰墨场。夜看蟆颐山，上干牛斗光。试酌老翁井，尚馀书传香。想其居清华，汉阁千步廊。大字写汗青，小楷书硬黄。仙去不可追，里人祀烝尝。神兮肯下来，冠剑在帝傍。作诗遗里人，闻者当感伤。
次韵刘安收惠诗二首·其二
作者：晁公溯
朝代：宋

耳悦齐王竽，莫听蒉桴声。口甘秦人炙，莫采首阳苓。沈酣自壮岁，昏塞况暮龄。谁能悟此理，知几如穆生。何须著胸中，云梦一芥蒂。要当空所有，为彼亦过计。惟思半岭云，野老肯分似。
次韵程愿以十诗见示篇中多及故起居舍人程子山老懒姑取其一用韵答之
作者：晁公溯
朝代：宋

故乡乔木莫知年，闻道端居似玉川。勿谓鲁侯吾不遇，试言卫政子奚先。传家学问三冬足，插架文书四库全。颇复因君怀柱史，当时高会有群贤。
次韵鲜于晋伯三月病起二首
作者：晁公溯
朝代：宋

桃李几何春已阑，杂生蘼芜与射干。永夏碧瓦藏绿暗，凉秋青山吐白团。开花旋见槐著荚，解箨忽惊笋成竿。资州无事吾所羡，官居不殊涧谷盘。甘雨尚啬风未阑，只今时清舞舜干。山前四面云欲渰，松上五鬣露已团。甚憎尘土愿投帻，颇思沧浪去持竿。何当共作鸡黍社，长者进酒少举盘。
次韵鲜于晋伯三月病起二首·其一
作者：晁公溯
朝代：宋

桃李几何春已阑，杂生蘼芜与射干。永夏碧瓦藏绿暗，凉秋青山吐白团。开花旋见槐著荚，解箨忽惊笋成竿。资州无事吾所羡，官居不殊涧谷盘。
次韵鲜于晋伯清明日过水南
作者：晁公溯
朝代：宋

盈笺寄我送春诗，不减风流杜牧之。觅句已应儿辈觉，论书那得外人知。如闻此上三年最，相过能成一段奇。况及霜天宜把酒，四郊物色胜花时。又赋斜川五日诗，行将去此欲何之。一年春事仓庚报，万里乡心杜宇知。笔力早衰无痛快，词源渐老乏经奇。文章子骏惟君似，学到扬州刺史时。
止酒
作者：晁公溯
朝代：宋

卧病经旬不举觞，胸中无复少年狂。春心已逐飞花尽，午梦还随白日长。尘事无穷那可了，诗情常在不能忘。闭门觅句无馀事，书策纷纷正绕床。
正月十四日游凌云寺
作者：晁公溯
朝代：宋

昔贤登兹山，逸气凌清旻。诵诗怀太白，考易思景纯。至今平羌水，常浸月半轮。追寻所凿室，石古莓苔新。后岂无来者，倏忽迹已陈。壁间记岁月，刻划如龙鳞。自非传一世，烂若配三辰。姓名虽尚存，谁复知其人。我游方之外，久忘实之宾。但饮佛耳泉，永洗凡心尘。
比与鲜于柬之游池上已而辱三诗见示因次韵
作者：晁公溯
朝代：宋

如风如高人，于世岂求售。
惟予招则来，怏出土囊口。
临风弄清泠，笑视月在手。
吾州玻璃江，不减蒲萄酒。
比与鲜于柬之游池上已而辱三诗见示因次韵
作者：晁公溯
朝代：宋

循行脩竹林，爱此晚色净。萧然抱清节，每见敢不敬。香闻遥风度，阴过微月映。渭川游未能，吁嗟子方病。好风如高人，于世岂求售。惟予招则来，怏出土囊口。临风弄清泠，笑视月在手。吾州玻璃江，不减蒲萄酒。资州有佳儿，贤哉青云器。过我池上游，长啸薄炎炽。折花爱攲红，堕叶轻拾翠。风流良不凡，可用观子志。
比与鲜于柬之游池上已而辱三诗见示因次韵·其一
作者：晁公溯
朝代：宋

循行脩竹林，爱此晚色净。萧然抱清节，每见敢不敬。香闻遥风度，阴过微月映。渭川游未能，吁嗟子方病。
比与鲜于柬之游池上已而辱三诗见示因次韵·其三
作者：晁公溯
朝代：宋

资州有佳儿，贤哉青云器。过我池上游，长啸薄炎炽。折花爱攲红，堕叶轻拾翠。风流良不凡，可用观子志。
比以酒饷师伯浑辱诗为谢今次韵
作者：晁公溯
朝代：宋

荷花为我衣，荷叶为我觞。白露以为醴，濯我冰雪肠。念君在东山，宛若天一方。想亦能自乐，饮菲仍食芳。及兹菰黍节，日吉辰甚良。笑揽北斗柄，安可挹酒浆。我有江南春，的皪犹竹光。传呼急走送，两足趼复僵。取君池中鱼，酌此脍蜀姜。遥知快大嚼，饔子刀如霜。
江上
作者：晁公溯
朝代：宋

江浅晴沙见，山高细路分。老藤维堕石，远树挂残云。燕雁遥难到，巴莺暖遂闻。花飞少颜色，委地自纷纷。
江上春事
作者：晁公溯
朝代：宋

春来江上解霜严，群柏周庐笋出檐。突兀狸头蒙紫箨，参差龙甲长苍髯。閒思井臼高人宅，懒傍车舆刺史幨。留滞殊方忧鵩入，今年试为发书占。
江行
作者：晁公溯
朝代：宋

泸南道穷复剑西，桃花浪生行苦迟。百丈牵舟上春水，三尺为邦逢圣时。平芜细麦绿相映，老树杂花红已衰。峨眉山月今始见，令人绝叹谪仙词。
江边
作者：晁公溯
朝代：宋

素石寒沙共眇然，荒城古木暮云悬。空山静答钟声远，落日晴随树影圆。屡报传烽沈塞外，时来倚杖立江边。东南耆旧今安否，欲寄新诗谁为传。江边日日强登台，越柁吴樯久不来。投迹东巴留万里，侧身南极望三台。公朝遣使丁年去，丞相疏恩甲第开。圣主得贤如作颂，微臣愧乏子渊才。
江雨
作者：晁公溯
朝代：宋

江草被霜槁，江云随雨飞。稍看沾径湿，故作映空微。晓浪初吹浦，春泥未污衣。南征羡鸿雁，独有故乡归。
池上
作者：晁公溯
朝代：宋

烂醉高阳池，长啸辟疆园。当时自谓乐，主人岂无烦。方塘我所有，嘉木亦已蕃。盛夏每数来，天高众星繁。露下莲花香，风生荷叶翻。微月衔林端，光照瘿藤樽。饮之心为清，如洗浊水源。念此宁久居，行矣驾折辕。悽然仰屋叹，千载屹常存。阅人犹传舍，过者谁可言。
池上与师伯浑饮酒
作者：晁公溯
朝代：宋

冉冉烟生树，溶溶水满池。藻寒鱼不食，花暖蝶先知。相对饮凿落，不妨歌接䍦。还山何用遽，同过艳阳时。
汤子才凌云山用予十四日韵见示且云卫尉顷登清音载酒二亭口占一联清音见江来载酒送江去怅然感之
作者：晁公溯
朝代：宋

卫尉余乐广，昔尝侍蓬莱。暮年乃去国，持节此徘徊。时登清音亭，遥见江西来。悽然载酒地，复送江东回。崔嵬苍龙阙，白首所仰怀。宅相实在傍，敬起酌公杯。公诗不敢忘，永藏十琼瑰。我惭卫叔宝，继领外行台。每望凌云山，尚想盖世才。遗声落岩壑，松风有馀哀。
沙寒
作者：晁公溯
朝代：宋

沙寒兼白石，瀼断入青溪。硖雾连山暗，江云出水低。远游殊俗倦，归路故乡迷。日落荒原上，城乌已复啼。
浔阳
作者：晁公溯
朝代：宋

渺渺苍江绕郭流，菰蒲杜若满汀洲。山云不动飞黄鹤，春水无边没白鸥。日落荒城闻戍鼓，天清绝浦见行舟。老夫旧有湘吴兴，聊复今年作远游。
涪川寄蒲舜美桐烟墨来试之良佳因成长句
作者：晁公溯
朝代：宋

西风吹林秋日白，脩桐叶彫霣寒碧。霜馀结实凤不至，野人取之出膏液。山中老翁颇喜事，买膏燃光归照室。旋收轻煤下玉杵，阴房掩翳烟不出。泽麋解角麝荐香，严冬折胶天与力。律灰吹尽无裂文，外乾中坚介如石。故人怜我贫嗜书，遗我一丸欣有得。空堂无风尘亦静，朝阳压窗书绕壁。起临墨池洗砚试，入手已怪光夺漆。苍忙忽惊玄云晦，罨霭顿失寒松色。徐嗟流落用失所，翰墨何由有勋绩。从军豪气吾岂能，倚马翩翩磨楯墨。傍人笑言君勿疑，著书固属穷愁客。
清明
作者：晁公溯
朝代：宋

便觉近长夏，温风蚕欲成。冠攲知发少，衣薄喜身轻。初荻青穿水，繁阴绿满城。朝来试新火，茶鼎听松声。
清晨坐堂上
作者：晁公溯
朝代：宋

清晨坐堂上，文书常满前。皆自公府来，徵发何纷然。不闻问养民，但闻横索钱。按籍为之课，独求最多年。孰知人困穷，岂有力贸迁。商不愿出途，农不愿授田。居者转沟壑，行者死道边。此罪在郡县，恩泽壅不宣。公府不我责，所贵为货泉。长使货泉在，吏曹同晏然。
游仙都山
作者：晁公溯
朝代：宋

松环楼殿青，江绕石壁流。清波天让碧，月照无边秋。风景自清好，江山难独游。举觞聊一醉，放怀忘百忧。
游园
作者：晁公溯
朝代：宋

林阴忽忽已藏鸦，作急寻芳赏岁华。尊每不空缘好客，席无何乡为随花。开新合故从衣薄，度密穿深信帽斜。傥有归休五亩宅，老夫著处便为家。
溪上
作者：晁公溯
朝代：宋

野老门前云覆溪，雨晴云气亦霏微。水生芦笋纤纤长，日暖杨花细细飞。得食慈乌皆反哺，卷帘乳燕自知归。天涯物色堪行乐，况复淮西近解围。
照上人去硖内游吴下十年而归眉宇炯然无复泸濮间气喜作二解赠之
作者：晁公溯
朝代：宋

几年持钵下瞿塘，踏遍东南古道场。乡里再来人不识，碧瞳白颊带湖光。吴帆却入瞿塘硖，草树连云山四围。想见同来木上座，怪君何苦复东归。
照上人去硖内游吴下十年而归眉宇炯然无复泸濮间气喜作二解赠之·其二
作者：晁公溯
朝代：宋

吴帆却入瞿塘硖，草树连云山四围。想见同来木上座，怪君何苦复东归。
燕閒
作者：晁公溯
朝代：宋

四无市声身燕閒，更居高明益清安。铜瓶水冷碧井冻，冰浆饭香白雪寒。味毋致和夏小正，仗当早归汉从官。此身不愿奉朝请，但愿常甘藜藿盘。
王伯厚和予墙字韵因用其韵记五月八日同饮池上之作
作者：晁公溯
朝代：宋

蜀人工词赋，作者司马扬。其声中律吕，今有房中章。顾尝评笔力，盖可补诗亡。追思每叹息，浩歌徒慨慷。虽无铜水池，想见金芝芳。属此乐大予，遍之署清商。是邦故俎豆，夫岂数乐浪。能唱襄阳曲，不减大堤倡。助我饮在泮，惭君并游梁。临波揽芙蓉，翠叶以为觞。酌酒满贮之，如挹白露光。放杯且勿遽，更当谋乐方。左右嗟未省，旁观犹堵墙。
王元才携家来过有诗见示因简此作
作者：晁公溯
朝代：宋

我思见诸姑，正复如父存。诸姑不可见，岂无若子孙。天涯忽尔逢，悲定喜且语。惟我之老姑，尔之外王母。真能似我家，炯然眉宇清。閒暇幸数来，慰此衰老情。今朝携妇至，儿女亦成行。富贵各勉旃，他时勿相忘。
王元才甥见过其弟元济甥继来有诗次韵
作者：晁公溯
朝代：宋

把酒悲歌望蜀天，感今怀昔重悽然。道坚或谓如无忌，灵运还欣对阿连。他日鹏应自鹍化，此生蚿岂待夔怜。笔锋剩淬犹锥利，明岁文场破两甄。
王才谅归自临安备道群从内集之乐感而有作
作者：晁公溯
朝代：宋

岂料高阳里，于今复旧游。风尘两地隔，江海一身留。梦断乌衣夜，魂伤白帝秋。临平江上柳，早晚系归舟。
王才谅自行朝归以进士题名示予怆然有感
作者：晁公溯
朝代：宋

先朝赐第白玉京，五世不出长安城。每闻三岁射策罢，诸生盛服趋天庭。禁门漏尽开九重，阙角髣髴晨光红。衣冠是日集殿下，金支翠旗色相射。空雷隐隐车转毂，鸣梢一声禁籞肃。须臾云开飞六龙，皇帝亲御蓬莱宫。宫槐满庭白日长，侍臣玉立分两厢。众星煌煌拱北极，龙颜负扆天中央。羽林虎贲拥仗立，霜交陛戟摩秋光。天风徐来雉扇举，遥识重瞳似文祖。胪传初罢日当午，起拜君恩谢明主。日斜天门随仗出，车马联翩动阡陌。金钱赐宴上林苑，千花万草生颜色。少年得意凌青云，路人叹息家人迎。昔为儿童亲见此，当时仰望如天人。岂知生世逢艰难，流离忧患尤可怜。乘舆巡狩在江表，亮阴三年犹不言。诏令蜀都别选士，西游弹铗秋风前。决科偶中太常第，意气岂复如当年。临安太守今为谁，玉字能刻玻璃碑。曲江题名岂料见，摩挲墨本心伤悲。楚山联绵越山远，梦魂不到明光殿。一官留滞未得归，北阙何时眼中见。
用薛郎所寄示诗三韵
作者：晁公溯
朝代：宋

子勿诮毛颖，渠言何使余。遥知生白室，谁助杀青书。巴墨漆相似，蜀笺霜不如。殷勤遣分寄，吾汝与同车。阿传议酒食，察贰更廉空。开瓮鸭头绿，磨刀鱼眼红。报功他日在，食淡暂时同。富贵行自致，圣时无道穷。薛君昔在日，才可齿诸任。继世能传业，为文有嗣音。千秋当却老，六籍更钩深。何以寿吾子，高才无陆沈。
用薛郎所寄示诗三韵·其三
作者：晁公溯
朝代：宋

薛君昔在日，才可齿诸任。继世能传业，为文有嗣音。千秋当却老，六籍更钩深。何以寿吾子，高才无陆沈。
病中
作者：晁公溯
朝代：宋

官冷经过少，门寒亦懒开。雨馀苔及榻，病起研生埃。客泪随猿落，家书想雁来。似闻溪上柳，一一报春回。
病中一首简陈行之
作者：晁公溯
朝代：宋

冈陵虽坡陀，其下水所积。山通巫硖雨，地类长沙湿。太阳岂不照，浸渍本膏脉。气蒸柱础润，暗起窗户黑。老屋生菌衣，阴墙上苔色。不知今何时，寒暑昼夜易。邑人安土风，特不宜北客。我初忽不戒，诗酒颇自适。艰难出一语，不博万户邑。竟坐伤天和，两卧漳滨疾。急求三年艾，几堕众鬼域。自惟形羸甚，固易中肤革。昔年见君至，豪气非我敌。谓将独免此，不受瘴疠厄。胡为亦效我，倾倒弄翰墨。吟哦彫肝肾，辛苦出钩棘。迩来亦抱病，发作乃并日。涤胃无全功，徙薪有上策。意其水帝子，欲君更奇出。手掉芙蓉旗，聊尔一戏剧。庶闻谴疟篇，相将还白石。
病中喜李仲霍王子载见过
作者：晁公溯
朝代：宋

春风饯馀寒，山雨留暝色。杜门正卧病，俯仰空四壁。庭空鸟雀至，窗破风雨入。拥炉意无聊，胸次百忧集。肉消时抚髀，啸罢空抱膝。户外云气昏，春泥污阡陌。清晨履声喧，不见车马迹。忽传高轩过，未知当何适。仆夫走告予，有客来问疾。起迎屐齿折，颇觉心悦怿。沈痾脱去体，阳气满大宅。坐闻枚叟言，汗复淟然出。平身拙自卫，外邪屡见袭。昔尝倦宾至，束带难自力。今者乃不然，惟恐归骑急。向来谢交游，正乏君辈客。
白宋瑞自益州和予池上诗来因用韵奉简
作者：晁公溯
朝代：宋

文宗爱夏日，殿阁生微凉。高帝思猛士，大风云飞扬。五子歌洛汭，陶唐有冀方。诚悬未识此，古意堕淼茫。我欲起九原，釂以百罚觞。作诗岂徒然，日月要争光。吾子堪校雠，行翻芸叶香。其师缙云老，墓木已三霜。有怀不及展，往听銮声央。子能偿彼恨，下泉端不忘。
眉山史颐老秀才遣人寄诗用其韵答之
作者：晁公溯
朝代：宋

衰年临沧江，华发羞照映。人怜貌枯槁，水与心清净。所居少席煖，况望有屋润。但期牧鸡豚，那得追驵骏。为贫未归田，投老聊为郡。每行芙蓉湖，鱼跃见于牣。自欣逢外平，兵木适无刃。愿从贤者乐，俯同农夫庆。常令燔或炙，安敢骄且吝。使君非何武，弟子乃乐正。陈论翻犀革，宴语对麈柄。却思凌云下，亦致宾客盛。暇时可数来，念此百里近。
眉州燕游杂咏十首 其七 野航
作者：晁公溯
朝代：宋

方床客常满，岂止两三人。谁可负之走，长留采白蘋。
眉州燕游杂咏十首 其二 葵亭
作者：晁公溯
朝代：宋

杲杲东出日，万方被照临。鸲鹆不踰济，草木有常心。
眉州燕游杂咏十首 其四 晚赋园
作者：晁公溯
朝代：宋

杂树略就列，清晨时涉园。逢幽付鼻咏，怀新劳目存。
眉州燕游杂咏十首·碧澜堂
作者：晁公溯
朝代：宋

清澜深几许，夏潦冬即空。定非蛟龙宅，徒为螺蚌宫。杲杲东出日，万方被照临。鸲鹆不踰济，草木有常心。举扇谢风伯，排闼有清音。不可遣尘污，但当开我襟。杂树略就列，清晨时涉园。逢幽付鼻咏，怀新劳目存。屏幛尽通彻，萧然尘土空。不畏赵盾日，知有楚王风。天地有万籁，中存韶濩音。斯文未尝废，但见古犹今。方床客常满，岂止两三人。谁可负之走，长留采白蘋。清阴夏可玩，秀色春可餐。桃李事且置，四时各有观。临池可手揽，何似湘水中。冥冥望北渚，木末有芙蓉。山川未为远，在此轩楯中。我觉千岁近，民今三代同。
石判官惠诗用韵为谢
作者：晁公溯
朝代：宋

吾宗衰谢尚斯文，长抱遗经教子孙。海内世家惭卫史，壁中编简即齐论。交游幸得二三子，毁誉当如六四坤。肯为清谈饮一石，绝胜杂坐独留髡。
离南平
作者：晁公溯
朝代：宋

晨光惨惨杂微霄，寒水溅溅更断桥。风陨栗房开紫玉，烟蒙萝幄叠青绡。官曹已毕三年考，客路深嗟万里遥。从此扬舲下巴硖，新年当及未央朝。
秋日送客梁山道中
作者：晁公溯
朝代：宋

白露下木末，寒蜩抱枝鸣。道旁几官树，稍稍栖乌惊。不知何为尔，萧瑟来秋声。遥山敛暝色，凉月含空明。吾其及清夜，登车可徐行。露帻受新爽，风襟逐轻尘。兀兀寄残梦，泠泠析馀酲。东行二十里，斗落参复横。晨光明紫霞，银潢淡疏星。吾行不可缓，晓复尘沙生。
秋阴
作者：晁公溯
朝代：宋

出林云未断，入坐雨初沾。急点鸣高瓦，寒声泻坏檐。悬墙閒玉麈，散帙乱牙签。谁道幽居胜，吾今吏隐兼。
立春有感
作者：晁公溯
朝代：宋

岁尽无人访汴州，东风应到未央楼。荒垣草没牛羊入，废苑春生雉兔游。万里艰难炊剑首，十年流落梦刀头。一官何事不归去，空戴南冠泣楚囚。
竹醉日
作者：晁公溯
朝代：宋

尘埃蓬勃欲障天，略无爽气北牖前。五月风炎竹尚醉，九衢日长柳亦眠。小儿畏热书颇废，老子罢食梦相牵。桂浆蔗饮不解渴，汲尽百壶冰井泉。
答鲜于晋伯再用游卧龙山诗韵见赠之什
作者：晁公溯
朝代：宋

康成名已满山东，复见谈经郑小同。卧病向来嗟髀减，诵诗多谢愈头风。休随宾客游梁苑，合有文章动汉宫。如我空疏已何用，一生丘壑坐奇穷。
简任季明府判
作者：晁公溯
朝代：宋

昔别嗟何往，今晨问始知。兹为泛舟役，端若赴襟期。夜雨沾桃叶，春风在柳枝。相逢不同醉，辜负艳阳时。
简梁子辅
作者：晁公溯
朝代：宋

比报趋魏阙，俄从三馆游。此地非人间，清绝乃瀛洲。时应陪群仙，记帝蓬莱丘。中有白玉京，五城十二楼。胡为凭熊轼，复溯巴江流。观者尽惊叹，怪子不少留。无宁薄蓬莱，顾欲守一州。自云见帝所，侍御皆和柔。始知未鍊形，难与洪崖俦。不如在下土，为民除疮疣。属予持汉节，夙夜愧且忧。日闻民呻吟，盖甚鱼挂钩。幸子为之主，其病往必瘳。何由使有邦，人人得贤侯。
细雨
作者：晁公溯
朝代：宋

细雨真宜麦，轻阴似养花。人烟随土断，村径逐溪斜。大道能方轨，春泥欲溅车。归来洗靴裤，城郭未吹笳。
绕树
作者：晁公溯
朝代：宋

绕树行百匝，临池把一杯。白知茶蕊上，红对烛花开。已作寻芳去，何辞尽夜回。恶风无藉在，明日满苍苔。
群荷
作者：晁公溯
朝代：宋

群荷翳清澜，不受明月光。明月每下照，但见露瀼瀼。炯如翠盖中，珠玑烂荧煌。我起欲挹之，倾泻入方塘。
脩竹二首·其一
作者：晁公溯
朝代：宋

虚窗倚脩竹，阴晴见佳景。雨隙落馀滋，风棂乱疏影。室幽境自閒，心远地愈静。丁宁护云根，留伴岁寒永。
脩竹二首·其二
作者：晁公溯
朝代：宋

脩林出夏笋，戢戢如牛毛。宁亡口腹味，所冀逃炎熇。露节半含粉，风篁微解苞。清阴日夜长，会见干云霄。
自叹
作者：晁公溯
朝代：宋

巴蜀久彫敝，伤哉远朝廷。大道舞狐狸，嘉谷困蝗螟。我尝行其野，所在闻惟腥。叹息莫能救，熟视涕泪零。今年不自意，属当按邦刑。平时语云何，敢遽忘生灵。拟于万仞渊，挠以一寸筳。贤者相告戒，安坐看空囹。愚者顾之笑，谓我不自宁。我非恶静乐，独行苦伶仃。糜费廪中粟，奔走閤前铃。恐如执金椎，而诵麦青青。果欲中世用，诸公乃仪型。
自过犍为山水益佳
作者：晁公溯
朝代：宋

客游三十年，不出僰与巴。江恶崖石粗，十步九褒斜。自过赖里西，山水日夕佳。冥冥见远树，渺渺铺平沙。两岸何所有，郁郁皆桑麻。良畴散牛羊，支流入鱼蛇。清绝益可爱，岂复忆汉嘉。恍如涉荆吴，是耶复非耶。儿女长硖中，老妻发已华。兹来始及此，举首亦惊嗟。
节往
作者：晁公溯
朝代：宋

节往天始肃，地炎霜尚微。静闻木叶下，晴见荻花飞。积水蛤犹吠，并邻鸡正肥。孤云吾所羡，独有故山归。
范令人生日
作者：晁公溯
朝代：宋

文正垂芳久，风流八叶萧。名传庆历颂，功冠宝元朝。人物追三代，仪刑正百僚。后来登玉笋，故自有霜条。配德皆乘凤，生贤必珥貂。赋高梁苑雪，声振浙江潮。已庆生金社，俄闻梦紫霄。飙车度弱水，绛节下阳寥。温润珠无颣，清修玉不雕。成家自缡结，高节陋琴挑。灵匹期河汉，仙槎近斗杓。择夫得温峤，传业继班昭。比物能吟絮，逢辰解颂椒。早遵王吉俭，久去少君骄。绛帐诗书在，朱弦律吕调。行皆图史应，步节佩环摇。林下风姿远，闺中礼法饶。翟衣严象服，彤史嗣英飙。夙御鱼轩驾，和鸣凤管箫。清标矜竹润，盛德颂桃夭。八桂知同秀，三芝等后彫。他年看洗髓，终不羡云翘。
范仲芑惠诗次韵为报
作者：晁公溯
朝代：宋

吾皇之居玄都秘，龙为徼巡虎守卫。太颠闳夭尽奔走，窦婴灌夫敢睥睨。今年已徵虞公入，圣代岂有舜门闭。黄君近在承明庭，著作磊落垂一世。关子真宜校天禄，文采不减特进丽。刘郎闻亦对宣室，上陈三宗下七制。子当继往螭头立，我但愿若龟尾曳。坐看指日清中原，同与老农歌乐岁。
范子庚见示长书
作者：晁公溯
朝代：宋

百川各分流，至海皆同源。傥于中道画，潢污无本根。子今始滥觞，如河发昆崙。勿作涧溪止，当规溟海尊。谁谓水至弱，盖有刚者存。批岩仍抉石，万里争东奔。朝来示我书，此意固已原。可鄙枨也欲，奚为丘之门。愿子更践履，岂云但知言。
薛郎远以颂为寿句法崛奇读之喜甚赋此为谢
作者：晁公溯
朝代：宋

家藏五世书，不减王铜川。仕宦虽陆沈，文章则蝉联。女归逢其良，辞来亦粲然。胸次龟负图，笔端骥奔泉。生朝远寿我，细字书满笺。手追淇澳诗，句法两汉前。念昔昌黎公，尝赋猛虎篇。南纪通古学，已难与并传。况堕牛李中，百代莫洗湔。开尊笑谓妇，举酒属青天。愈也殆我愧，庶几太史迁。更看敞夫人，参语东厢边。
蜀江
作者：晁公溯
朝代：宋

蜀江楚硖郁巉岩，云雾中兼草木参。飞鹘翻空投霁野，游鱼跳水乱澄潭。朝廷共仰辰之北，羁旅长留斗以南。更欲暇时求胜槩，每从邻叟恣穷探。
行役
作者：晁公溯
朝代：宋

胡为行役尚殊方，已觉春容近艳阳。石齿漱江翻翠浪，蒋牙穿渚出青芒。艰难去国成淹泊，老大逢辰倍感伤。幕府吾归具朋酒，兕觥犹及享公堂。
行李
作者：晁公溯
朝代：宋

路出苍江上，云生乱石间。中年幸强健，今日试跻攀。湍硖寒鸣地，颓阳暮隐山。仆夫问行李，早晚遂东还。
西山
作者：晁公溯
朝代：宋

万州城西何所有，高山其下俯寒塘。浮鸥藉草溪沙暖，飞鸟冲花野树香。他日拟从南岳隐，平生尤爱北窗凉。道人为我收松子，剩种清阴十亩长。
西风
作者：晁公溯
朝代：宋

西风何时来，秋声已萧瑟。卧闻庭前树，终日鸣策策。虽云未摇落，惨淡损光泽。官槐脱高花，稚柏矜独碧。感兹岁婉娩，客路尚行役。病骨感秋气，疟疠苦见迫。蜗牛犹自庇，狐兔亦有宅。抱病寄官舍，意气非复昔。顾无揣摩才，胡为诸侯客。
观画
作者：晁公溯
朝代：宋

菰蒲攲倒洲渚生，江流茫茫亦清平。小舟击汰如有声，入眼初觉非丹青。便欲从之载酒行，忽怪四壁风涛惊。
观雨
作者：晁公溯
朝代：宋

高阁前临野外村，坐看急雨洒山根。黑云合沓奔崖暗，白水崩腾赴硖喧。已快脩渠通草径，稍清瘴土净柴门。晚来更报沧江涨，津北津南没旧痕。
视通济堰二首
作者：晁公溯
朝代：宋

野树皆绿叶，清江初白蘋。偶来无筮日，小出当行春。人颂勾龙社，恩沾佩犊民。横江三百丈，遥见石嶙峋。往年初堰坏，乐岁亦民饥。再见龙尾水，如兴鸿却陂。名同召伯埭，人立许杨祠。祝史有祀事，歌予迎送诗。
视通济堰二首·其一
作者：晁公溯
朝代：宋

野树皆绿叶，清江初白蘋。偶来无筮日，小出当行春。人颂勾龙社，恩沾佩犊民。横江三百丈，遥见石嶙峋。
诏除虚额钱计庭遣简州通判王和叟再至谓考实未然也人日赠和叟一首
作者：晁公溯
朝代：宋

天王念远民，哀此西南隅。主者按其籍，取之尽锱铢。扫地皆赤立，名独存版图。竭泽傥未已，来年恐无鱼。明诏甚宽大，宿负当蠲除。主者惨不乐，何以充挽输。刺史讵可信，殆将有为无。遣官视故府，姑往考簿书。簿书亦难凭，缘绝或欺予。不如持明诏，却还桑大夫。跋涉君徒劳，两驾泥轼车。所幸得一欢，莫辞留斯须。今晨属挑菜，啖我园中蔬。蔬食君莫笑，郡县诚空虚。
请缘老住持象耳山有诗次韵
作者：晁公溯
朝代：宋

朦胧两眼著玄花，认取空中起灭华。我是官曹老庞蕴，终无瞎棒与盲枷。中岩尊者幸同堂，浪走诸方有底忙。若道渠侬棒可畏，新罗未过合思量。
请缘老住持象耳山有诗次韵·其一
作者：晁公溯
朝代：宋

朦胧两眼著玄花，认取空中起灭华。我是官曹老庞蕴，终无瞎棒与盲枷。
读江南诸公诗
作者：晁公溯
朝代：宋

吟尽江南草木春，只今台阁有诗人。汉廷安用沧浪句，容我持竿咏白蘋。
谢人惠生日诗二绝
作者：晁公溯
朝代：宋

本将豪句慰衰迟，开卷宁知起我悲。独对春风挥老泪，如闻人诵蓼莪诗。寿我新诗意甚勤，此难专享要平分。愿从蓟子摩铜狄，可谢苏公赠铁君。
谢张待制赴饮
作者：晁公溯
朝代：宋

我如沐猴冠，强佩刺史章。傥令入朝班，惊倒鸳鹭行。安敢延贵人，置酒登此堂。知公盖超然，轩冕等秕糠。但逢臭味同，握手出肺肠。肯为宣明面，贫贱乃遽忘。远从三峡来，欲访五亩桑。闻昨去郡时，送者倾城隍。皆言民疾苦，公见必惨伤。奏疏每建白，细书亲贴黄。岂容廊庙具，而久滞一方。使民济大川，行矣为舟航。杖屦可少留，吉日辰甚良。歌公竹枝词，举我柏叶觞。勿辞饮之釂，不发宽饶狂。酿以老翁泉，中有班马香。
谢张文老饷酥
作者：晁公溯
朝代：宋

清晨坐堂上，忽得故人书。近自玉垒州，远饷金城酥。闻由笮都出，来与枸酱俱。开视静如练，缄题投比珠。甚知故人厚，痟中怜老夫。岂惟减肺渴，兼可濡肠枯。因之想风味，更过酪醍醐。致此未足言，公才可时须。似传滇池君，愿献汗血驹。高有八尺龙，次有一丈乌。论功当作颂，请歌马斯徂。
谢曾子长分饷临江军黄雀
作者：晁公溯
朝代：宋

远游旅食荒山里，竹鼠山鸡污刀几。鸣鞭走送来扣门，眼明忽见衔环子。江南今秋禾黍熟，场间啄穗惊不起。正缘一饱堕网罗，包裹头颅行万里。登盘始欣不负腹，下箸未及先染指。略须沃酒助甘腴，更觉披绵愈丰美。使我转忆江湖乡，水珍海错那可忘。十年不见尚能说，楚人未数鲤与鲂。蛤蜊含浆自有味，蟹螯斫雪仍无肠。红螺为酱胜食肉，白？作炙如截肪。江瑶石首最贵者，千金一枚谁得尝。但愿浮家老吴越，此生不愿尚书郎。
谢曾子长分饷临江军黄雀
作者：晁公溯
朝代：宋
体裁：古风

远游旅食荒山里，竹鼠山鸡污刀几。鸣鞭走送来扣门，眼明忽见衔环子。江南今秋禾黍熟，场间啄穗惊不起。正缘一饱堕网罗，包裹头颅行万里。登盘始欣不负腹，下箸未及先染指。略须沃酒助甘腴，更觉披绵愈丰美。使我转忆江湖乡，水珍海错那可忘。十年不见尚能说，楚人未数鲤与鲂。蛤蜊含浆自有味，蟹螯斫雪仍无肠。红螺为酱胜食肉，白�作炙如截肪。江瑶石首最贵者，千金一枚谁得尝。但愿浮家老吴越，此生不愿尚书郎。
谢王元才见惠峨嵋山菩萨石
作者：晁公溯
朝代：宋

久闻光明山，下有太古雪。大冬剧严凝，厚地愈融结。峥嵘成层冰，千岁终不灭。野翁因斸荒，得此走城阙。初非人磨砻，真是天剞劂。形模如圭长，颜色逾玉洁。巨细皆晶荧，表里俱洞澈。或疑普贤化，谁得昆吾切。太阳一照曜，神光时发越。诚宜置宴坐，相伴修白业。可配寒露壶，清泠濯明月。
费子范以予铭其父墓持锦物相饷尽归之姑留洮州绿石研一作诗谢之
作者：晁公溯
朝代：宋

大费家声星斗垂，乃翁名迹世人知。平生于此辞无愧，不减东京有道碑。讼牒装怀尘满胸，少无笔力老尤慵。洮州绿石堪为砺，聊与衰翁淬笔锋。
费子范以予铭其父墓持锦物相饷尽归之姑留洮州绿石研一作诗谢之·其一
作者：晁公溯
朝代：宋
体裁：七言绝句

大费家声星斗垂，乃翁名迹世人知。平生于此辞无愧，不减东京有道碑。
赠张听声
作者：晁公溯
朝代：宋

张子目盲心不盲，吾知胸次有人伦。眼光安用如岩电，白首王戎不识人。论士平生妙入神，是谁无此耳轮囷。唤钟作瓮皆堪笑，自是渠侬听不真。
赠张文饶
作者：晁公溯
朝代：宋

乾坤五十策，巧历莫能算。有如钩其深，坐见太极判。文王所以王，此道乃一贯。即成灵台附，岂畏羑里难。自从商瞿传，讫至子云赞。孰知幽明故，但乐文辞玩。遂令圣人情，亦同春秋散。堂堂张汉州，始屈诸侯泮。于时抱韦编，迨老识象彖。盖将通昼夜，而况谈治乱。昨初与我言，惊喜每窃叹。响应真无穷，图画皆可按。归看所著书，略已思过半。属今招弓旌，盍往执圭瓒。冰霜待春融，风雨催岁换。宜乘涛濑平，快下赤泽岸。朝廷须君来，天下疑以断。
赠罗仲思仲思今夏来试群士八月予被朝命为别试所考试仲思亦来
作者：晁公溯
朝代：宋

子初至我邦，受命蜀行台。群士森如林，手自拣条枚。试席莫敢哗，棘门乃大开。知是诤臣乡，所出非凡材。益州外南宫，将遣与计偕。诏书选主司，帝谓汝往哉。深喜与子逢，再持钧石来。因得享成事，笑歌杂诙谐。秋风吹帽裙，白露入酒杯。饮我玻瓈江，泻子琼瑰怀。相看语不厌，预忧归驾催。
过圆觉院简照上人
作者：晁公溯
朝代：宋

一洗糟粕地，再闻钟梵音。前身老东院，具体小西林。自昔知味少，于今无巷深。是中有妙理，直下试参寻。
近承琮上人问讯甚勤老懒不能作书以偈答之
作者：晁公溯
朝代：宋

食时持钵乞诸邻，不用毗耶遣化身。想见堂中惭此老，法轮未转转饥轮。世界犹如露电身，更于空里聚微尘。何时麦积崖边路，说法重来要度人。十年不到吴溪上，闻道禅龛更斩新。得见山中此松老，后来谁是住庵人。
近承琮上人问讯甚勤老懒不能作书以偈答之·其一
作者：晁公溯
朝代：宋

食时持钵乞诸邻，不用毗耶遣化身。想见堂中惭此老，法轮未转转饥轮。
近承琮上人问讯甚勤老懒不能作书以偈答之·其二
作者：晁公溯
朝代：宋

世界犹如露电身，更于空里聚微尘。何时麦积崖边路，说法重来要度人。
远望
作者：晁公溯
朝代：宋

山近色未佳，山远看始好。我居巴硖内，所向苦奔峭。清晨望西南，忽尽牂牁徼。时于苍茫外，寸岫出林表。云来翳遥碧，眇眇没飞鸟。方知胜绝处，略已领其要。何必亲跻攀，辛勤事幽讨。平生谢康乐，往来永嘉道。此意当未知，蹑屐空至老。
送宇文安行如吴下
作者：晁公溯
朝代：宋

往者华阳公，熊轼始西还。不断吴松江，但取江中山。千岩与万壑，归置函丈间。白云生宴坐，青壁照苍颜。高标可想见，逸驾难追攀。公孙喟然叹，顾我敢自闲。要兴故老家，再立清朝班。结绶思登畿，弃繻行入关。嗟予忝父客，送子亦涕潸。愿谨视风水，鱼龙多神奸。
送宋秀实罢官归将有东南之行
作者：晁公溯
朝代：宋

遑遑鲁东丘，结友得聃耳。两家千岁后，尚复通爵里。况予与先世，相去百年迩。常恨会面难，此意恐遂已。岂期官纻溪，君为幕下士。不但见典型，自喜闻正始。独嗟瓦砾后，不遑蒹葭倚。遽闻北海荐，当为东山起。春风洞庭波，九泽弥空水。挂帆下中流，千里一日尔。东南即王都，分野乃星纪。宫殿芙蓉旗，玉佩白云委。麒麟翳凤皇，侍辇参剑履。当知帝所乐，顾非俗吏比。良图宜早遂，力行无遽止。今朝离亭柳，颜色已可喜。欲君早著鞭，折赠当马箠。
送张君玉赴宁江幕府七首
作者：晁公溯
朝代：宋

冠剑堂堂仁寿公，昨提金鼓去平戎。惜君不往分一矢，共射佛狸江水中。莫言地近巂昆明，刺史题书笔不停。解道澄江净如练，空濛山水是昭亭。子去夔州颇自矜，举杯大叫气凭陵。新诗硖内流传满，今有高人王右丞。来守剑西三里城，胸中岂止俗尘生。簿书堆案惟思睡，见此魁梧觉眼明。远景楼高风月清，酒酣要看笔纵横。山川有待君知否，可是东坡赋不成。众水争流赴硖中，轻舟东下疾飞鸿。流金不信人间热，知有长江万里风。江声汹汹雷霆硖，山气苍苍云雨台。白发拾遗吟不尽，分留物色待君来。
送张君玉赴宁江幕府七首·其一
作者：晁公溯
朝代：宋

冠剑堂堂仁寿公，昨提金鼓去平戎。惜君不往分一矢，共射佛狸江水中。
送张君玉赴宁江幕府七首·其七
作者：晁公溯
朝代：宋

江声汹汹雷霆硖，山气苍苍云雨台。白发拾遗吟不尽，分留物色待君来。
送张君玉赴宁江幕府七首·其二
作者：晁公溯
朝代：宋

莫言地近巂昆明，刺史题书笔不停。解道澄江净如练，空濛山水是昭亭。
送张君玉赴宁江幕府七首·其四
作者：晁公溯
朝代：宋

来守剑西三里城，胸中岂止俗尘生。簿书堆案惟思睡，见此魁梧觉眼明。
送李仁甫被召
作者：晁公溯
朝代：宋

天王览万事，日昃坐承明。甚思得奇才，指望中原平。小吏与计偕，大夫招以旌。结绶联翩来，屡闻开迩英。少卑著三馆，高者登九卿。朝廷非不用，功业竟何成。岂其有所怀，闭口且吞声。岂其有所畏，捩手恐覆羹。吾伤风俗衰，视此天下衡。莫计事可否，但随意重轻。虽复建良法，因兹无由行。念予卧龙底，二年饱躬耕。世故已熟观，见君勿屏营。要陈治安策，剀切如贾生。愿无似扬雄，词赋称西京。
送李检法赴夔州任
作者：晁公溯
朝代：宋

硖内如播州，旷绝谁与邻。君昔居其间，簿书良苦辛。舍之遂西游，五见岷峨春。屡为帐下士，皆称席上珍。昨闻乘轺使，去作观国宾。虽歌马离厩，肯效鹰著人。蹭蹬何所归，复踏巴渝尘。手持太府书，仰推明主仁。约束狴犴吏，哀矜鳞介民。为予语父老，今使子国新。
送杜时可归太学
作者：晁公溯
朝代：宋

宴安不可怀，百年能几何。况今五学开，皆以礼为罗。既书内舍籍，天门近嵯峨。云胡久不归，滞留蜀江沱。要须勇一往，行即中十科。君妇定复贤，相敦戒蹉跎。暂别德曜桉，勿操子犯戈。会看此里闾，高车再来过。路人笑指点，驷马金盘陀。远游那足悲，所得盖已多。罢酒当就途，执杯听我歌。司业乃父兄，养材如菁莪。
送梁子辅赴召
作者：晁公溯
朝代：宋

始见擢高第，即当登赤墀。今闻一节召，已恨十年迟。圣主图兴造，诸儒合论思。此行宜努力，勿复负清时。今日朝廷议，如闻少及民。诸侯无患楚，三户可亡秦。但使诛求减，常令贡赋均。荒年免离散，率土尽王臣。汉廷日徵召，舟楫去纷纷。行路子所见，成功吾未闻。故人期此去，圣代用斯文。会使如椽笔，书勋继典坟。
送梁子辅赴召·其一
作者：晁公溯
朝代：宋

始见擢高第，即当登赤墀。今闻一节召，已恨十年迟。圣主图兴造，诸儒合论思。此行宜努力，勿复负清时。
送梁子辅赴召·其三
作者：晁公溯
朝代：宋

汉廷日徵召，舟楫去纷纷。行路子所见，成功吾未闻。故人期此去，圣代用斯文。会使如椽笔，书勋继典坟。
送汤子才如吴下
作者：晁公溯
朝代：宋

俶装理蜀柁，长啸下吴天。摩挲乌牛石，三系春江船。结绶昨去国，力田未逢年。初看飞舄来，皆谓令尹贤。再看泥轼归，日谒刺史前。抱才宜为邦，郁抑顾莫宣。遇合会有时，此行定腾骞。圣人坐斋居，群公拱御筵。召见渤海龚，拜谢胪句传。归乘厩吏车，五马应翩翩。
送王师厚
作者：晁公溯
朝代：宋

宿草丘边手自耘，辍耘过我意良勤。可怜一语未深接，借问去来何见闻。季父高名映里闾，复欣千里识名驹。当令东海评清誉，他日还如二大夫。
送王师厚·其二
作者：晁公溯
朝代：宋

季父高名映里闾，复欣千里识名驹。当令东海评清誉，他日还如二大夫。
送王章赴长宁通判
作者：晁公溯
朝代：宋

仰事各黄发，今为闾里荣。共看朱绂贵，更益綵衣明。泥轼幸小驻，羽觞当缓行。期君如石建，烜赫汉西京。
送范道卿赴省试
作者：晁公溯
朝代：宋

君之先世真文雄，异时奏赋蓬莱宫。谁传副墨过沙漠，至今犹称长啸公。芝兰不乏后来秀，谓将袖然为举首。至音澹泊识者寡，遂令声名落卢后。北风吹霜日隐山，綵鸾绣襦宁复寒。同车西归信可乐，得意自忘行路难。明年春风紫宸仗，遥对清光九天上。长安花尽君亦归，缓辔重来一相访。
送谭廷硕司户归鱼复
作者：晁公溯
朝代：宋

平生惜芳辰，每负止酒诗。不量井楣瓶，安得如鸱夷。果中曲糵毒，抱病悔可追。虽无腐肠忧，乃有摏喉危。晚闻仓曹掾，巾车欲东归。此君吾畏友，议论可质疑。相从未云久，白首已可期。莫陪诸公后，往听阳关词。羸然卧空舍，不得一语离。心旌无终薄，日夕风中飞。户外雨连昼，水声已鸣溪。行云候归盖，花尘涨春泥。人知乡闾近，自忘车马疲。似闻五亩宅，止居瀼东西。倾倒稷下学，欢呼里中儿。嗟予久去国，流落天一涯。因君返枌榆，惨然起遐思。不惟消魂苦，益增游子悲。
送鲜于运使西归
作者：晁公溯
朝代：宋

飞鸟避汉节，朔风扬旆旌。光芒候躔次，始见入蜀星。父老喜公至，来临此江滨。阳侯为先驱，归指唐安城。君恩解烦剧，剑履休殊庭。众闻驷马还，当为故乡荣。眷兹峡中郡，念昔德化深。民无暴敛困，士感铨衡平。自闻有行色，愁云黯秋阴。已应江妃瑟，泠然作离声。大江亦安流，不复洪涛惊。天水相与碧，云山无限青。乃知盛德士，扶持有神明。但恨济世具，遽起怀归心。宁无北阙念，未忘东山情。君王正仄席，漏下开延英。如公藉甚久，名闻汉公卿。当赐宣室召，不但问鬼神。金印有斗大，锦衣无夜行。愿言不俟驾，起焉慰苍生。自嗟代舍客，蒯缑郁悲音。久落糠秕后，日随车马尘。不意侍广座，见谓非凡鳞。假之风雷势，欲令化南溟。误当一鹗荐，敢冀万里程。独念知己难，感激爰至今。时来或可勉，庶隔云母屏。
遣愁
作者：晁公溯
朝代：宋

白尽汀蘋老，黄彫岸草秋。西风正萧瑟，何处不堪愁。
郡人请开旧江口因往视之而作
作者：晁公溯
朝代：宋

大江何时来，齧我千步堤。居人念水至，前年拆鸡栖。浸淫势未已，老圃忧夏畦。青青五亩蔬，素沙黄卷泥。一朝失此利，岂饱盐与荠。纷然向我言，有叟其齿齯。使君幸静听，众论信可稽。去城今几许，坐视埤堄低。愿移象鼻东，复泻蟆颐西。汇为沸白潭，不入流丹溪。焉敢费使君，畚插各自携。兹事盖体大，更当访扶犁。晨兴聊出郊，浮云渰凄凄。徐行见开塞，指点了不迷。得使负郭民，朝涉无过脐。肯辞他日劳，远汲江玻瓈。
郭中行自汉中寄近诗来奉简一首
作者：晁公溯
朝代：宋

忆始衿袂分，十载再相逢。于时客益州，俱在行李中。不暇语衮衮，至今恨匆匆。惟昨一麾守，其守百乘同。乃翁持使节，顾予属提封。君归问寝门，遣书托风通。冀君或少留，解绶将往从。翻然先我去，划若高飞鸿。经行武都间，古来多英雄。前吊大耳儿，追怀隆准公。坏道想流马，深山埋卧龙。试寻所筑坛，榛荒草蒙茸。咏歌意有托，嗤点昔未工。才大当盛年，气豪念勇功。老夫犹少陵，志堕身亦穷。独思百丈潭，俯临衰病容。
郭外
作者：晁公溯
朝代：宋

脩林绕屋尚扶疏，绀叶樛枝老不枯。晴庑无风乌自语，秋场落日雉相呼。一区未有子云宅，半世空看摩诘图。终拟买田阳羡去，肯浮沧海远乘桴。
醉歌行赠闾丘伯有
作者：晁公溯
朝代：宋

昔别我发青如葱，再来两鬓真飞蓬。怪君五十面犹红，答我有妇贤梁鸿。澹然意远态甚浓，乃有谢家林下风。诗书图史仍兼通，岂惟刀尺工削缝。入门不忧四壁空，要使我乐忘其穷。终朝举桉欢笑同，方床曲几陈座中。纸窗云母明房栊，华堂虽未挂桑弓。两女杂佩琥珀龙，大女已能绣芙蓉。小女解唱风入松，事夫如宾颜色恭。岁时称寿曲三终，自歌鹊巢咏阜螽。正须富贵报汝功，何时执戟明光宫。只今西州兵马雄，盍往献策西平戎。
闻笛
作者：晁公溯
朝代：宋

落日卧郿坞，忽闻吹笛声。天清孤鹤唳，江净蛰龙鸣。谷响风时下，山高月未生。谁能永今夕，呼酒与同倾。
闻范道卿将赴试成都作此勉之
作者：晁公溯
朝代：宋

长来故倦游，车辙环天下。艰难不吾容，虎兕适旷野。世方卧积薪，敢独怨飘瓦。久荒小山桂，几葬蒲圃槚。百罹生不辰，一死天所赦。故交赠绨袍，旅食悲冷炙。将索长安米，偶中泽宫射。倚楹日悲歌，鲁国疑欲嫁。退惭一木微，安足支大厦。收声就泯默，故意遂衰谢。二年游诸侯，弹铗守代舍。地湿恐鵩来，常畏阏单夏。官惭司马巧，学愧齐人诈。低回甘折腰，俯仰甚出胯。入遭妻孥笑，出畏官长骂。一官终无成，他日要税驾。买山诛茅草，绕屋植桑柘。妇能躬井臼，时馌南亩稼。人皆见我穷，连蹇足悲咤。往往怪范君，何不老閒暇。不知骥伏枥，风云要凌藉。一日千里行，汗沟沫流赭。我方驭款段，敢追王良靶。闻君近举子，满室光照社。少年早乘龙，佳境渐食蔗。杰思到班扬，英妙等终贾。被褐肯迷邦，韫椟久待价。理无珠遗海，果见金跃冶。出陈治安策，去览德辉下。大才哙非伍，高论秦可借。决科在此举，定取一战霸。勿为栖棘鸾，会见上金马。晚来秋风高，木叶下清夜。急令呼曲生，为我饮伯雅。家贫无丝竹，作诗助陶写。归时更过我，扪虱同倚桦。
闻虞参政至玉屏山
作者：晁公溯
朝代：宋

宣室思贤久，锋车促召还。去调金铉鼎，来别玉屏山。拱木雨露下，丰碑天地閒。九原凛如在，想足慰慈颜。乡党敬前辈，朝廷尊大儒。公无念丘墓，人自禁樵苏。此去居衡轴，长留执事枢。求贤养邦本，深为赞吁俞。
陈行之二年三至宁江尝有游吴之兴而尚不果
作者：晁公溯
朝代：宋

君如历块马，万里当霜蹄。今为绕枝鹊，终夕未安栖。二年三见过，每至醉似泥。我贫觞豆薄，饭豆兼羹藜。汲碧云雨硖，撷青风露畦。焉能效季伦，咄嗟办䓑荠。君妇工烹调，刀几劳柔荑。昔尝留我饭，鲜腴出中闺。慎勿笑粢粝，平生把锄犁。朝来忽告别，复指巴渝西。借问王内史，何时游会稽。
雨中
作者：晁公溯
朝代：宋

冥冥雨脚来，岩谷生暝色。大江失洲渚，隐起烟雾白。微茫沙边树，坐觉云气隔。霖霪已经时，初不见天日。城中三尺泥，陌上无辙迹。秋田穫无时，农父相对泣。各言迫军输，督责甚峻急。今晨忽晴霁，晓日照屋壁。吾饥行可疗，庶食明年麦。
雨中登披风榭望东山
作者：晁公溯
朝代：宋

冈岭逶迤草木低，东山好处我能知。色浓意远真堪画，须在冥濛奄霭时。
雨中观庭下梅二首
作者：晁公溯
朝代：宋

霏霏冻雨细无声，解洗梅花花上尘。似与横枝借颜色，故应添我一分春。春近梅梢著意红，留花不发待东风。篱边一树最佳处，半在冥濛烟雨中。
雨中观庭下梅二首·其二
作者：晁公溯
朝代：宋

春近梅梢著意红，留花不发待东风。篱边一树最佳处，半在冥濛烟雨中。
雨中过祁门十里不能进宿旅次
作者：晁公溯
朝代：宋

今日祁门县，冲泥怯远行。含风云叶细，间雨雪花轻。溪晚白鸥下，草寒黄犊鸣。吾今更何往，漂泊愧平生。
雨罢风大作
作者：晁公溯
朝代：宋

燕寝真宜雨，卧闻风有声。莫惊无碍睡，宁为不平鸣。折笋低行蚁，飞梅暗打莺。最怜两岐麦，攲倒乱纵横。
题先主庙
作者：晁公溯
朝代：宋

天地收霸气，丘原馀閟宫。野人相指示，旁有若堂封。当时大耳儿，甚似隆准公。夫岂忘故都，崎岖巴蜀中。划然成三分，正尔阨两雄。武侯抱遗恨，秦陇竟莫通。独怜晋昌明，千载时始逢。坐看五胡乱，萧条河洛空。
题赵诚甫养恬轩
作者：晁公溯
朝代：宋

本朝流泽长，后世多宗英。故老称先王，往往如咸平。及见后来秀，亦皆有典刑。辟疆好清静，虽仕不近名。每笑黄须儿，鞍马勤远征。功成不过侯，弹雀良自轻。养恬一室内，尤见避世情。帝欲睦其族，赐禄恩甚荣。不烦亲指呼，卧护铃下兵。优游有馀乐，轩窗亦虚明。客来愿置醴，庶无忘穆生。
鲜于东之晋伯之子赠诗次韵
作者：晁公溯
朝代：宋

微风猎树有佳声，一榻无尘户牖明。已擘荔枝怜玉破，更开瓜碧嚼冰清。堂上诗书抵万钟，席间樽俎是千峰。萧然更听松风曲，唤起江东阮仲容。高帘不卷户长开，须子时时著屣来。一坐清风生白羽，九衢乌帽失黄埃。尊前每诵赤壁赋，如见当年秃鬓翁。谁谓流传到乔木，果然遗响托悲风。一扫浮云万里空，月华都在野航中。葛巾藜杖勤相过，共赏芙蓉四面风。资州太守知衰懒，日日倒床惟睡浓。走送甘鲜三百颗，似君风味喜相逢。
鲜于东之晋伯之子赠诗次韵·其三
作者：晁公溯
朝代：宋

高帘不卷户长开，须子时时著屣来。一坐清风生白羽，九衢乌帽失黄埃。
鲜于东之晋伯之子赠诗次韵·其二
作者：晁公溯
朝代：宋

堂上诗书抵万钟，席间樽俎是千峰。萧然更听松风曲，唤起江东阮仲容。
鲜于东之晋伯之子赠诗次韵·其四
作者：晁公溯
朝代：宋

尊前每诵赤壁赋，如见当年秃鬓翁。谁谓流传到乔木，果然遗响托悲风。
鲜于大任自东南归唐安遗予张安国所作水调歌墨本一轴且云明年复往吴下喜简作此
作者：晁公溯
朝代：宋

去蜀游东吴，举头望赤霄。君之门九重，觚棱郁岧峣。是中盛文物，簪笔立汉朝。规摹觉地雄，气象知天高。计其所从客，皆是夔与皋。平生闻张公，磊落一世豪。示我水调歌，奴仆可命骚。尚想挥翰时，淋漓宫锦袍。问子何归来，远指万里桥。答云怀乔木，聊复访衡茅。未嗟功名忤，非惮道路劳。不见廊庙具，乃对簿领曹。明年买扁舟，鼓枻出下牢。西府有故人，亦应遣弓招。
鲜于大任自吴下来比与之饮大任自取毗陵惠山泉酌之色清而味胜蜀无有也喜赋诗
作者：晁公溯
朝代：宋

君从毗陵来，载酒与偕行。酿以陆子泉，可使伧父惊。香味橄榄严，颜色蒲萄清。得非续玉浆，无乃挹金茎。固应压白堕，亦未数乌程。老夫家巴蜀，华发思南烹。饮此惟恐尽，酌之且徐倾。君如建吴樯，再见毗陵城。相烦送一车，救我枯肠鸣。
麦
作者：晁公溯
朝代：宋

层云挟雨来，四郊树木苍。东风吹春促，尚带花药香。年华不可驻，倏见夏日长。近传陵陂麦，宿昔青已黄。邻舍思煮饼，隔墙闻沸汤。里胥忽在门，先当输官仓。
七月二十日雨中
作者：晁公遡
朝代：宋

浮云淡高天，清雨洒广庭。
池馆飒以凉，始知秋气生。
蒲荒叶乱委，荷折盖已倾。
微风经草木，猎猎有寒声。
炎蒸岂得久，四时相代更。
当暑思折胶，纤絺不为轻。
冬復念裘褐，乃与寒暑争。
谁能安天运，伤哉世上情。
七月二十日雨中
作者：晁公遡
朝代：宋

浮雲淡高天，清雨灑廣庭。
池館颯以凉，始知秋氣生。
蒲荒葉亂委，荷折蓋已傾。
微風經草木，獵獵有寒聲。
炎蒸豈得久，四時相代更。
當暑思折膠，纖絺不爲輕。
冬復念裘褐，乃與寒暑爭。
誰能安天運，傷哉世上情。
三月二十九日舟中作
作者：晁公遡
朝代：宋

今晨天气佳，晴光被茂草。
草际含余滋，粲然泫清晓。
舟师催解缆，及此风色好。
江神似相予，扁舟若轻矫。
三月二十九日舟中作
作者：晁公遡
朝代：宋

今晨天氣佳，晴光被茂草。
草際含餘滋，粲然泫清曉。
舟師催解纜，及此風色好。
江神似相予，扁舟若輕矯。
三月二十日东山云蜿蜒而上众指曰龙也已而大雨
作者：晁公遡
朝代：宋
体裁：七言律诗

东山龙起风雨来，势虽暴甚天无雷。蜿蜒气上黑云合，喧豗浪打苍崖回。千林通体有膏泽，四郊画时无尘埃。旧闻此地亦胜绝，夜夜神光如五台。
三月二十日東山雲蜿蜒而上衆指曰龍也已而大雨
作者：晁公遡
朝代：宋

東山龍起風雨來，勢雖暴甚天無雷。
蜿蜒氣上黑雲合，喧豗浪打蒼崖回。
千林通體有膏澤，四郊畫時無塵埃。
舊聞此地亦勝絕，夜夜神光如五臺。
三月晦日舟中
作者：晁公遡
朝代：宋
体裁：七言绝句

平生每欲惜芳菲，人事还多与愿违。卧病不常同客醉，作诗才及送春归。
三月晦日舟中
作者：晁公遡
朝代：宋

平生每欲惜芳菲，人事還多與願違。
卧病不常同客醉，作詩才及送春歸。
上都
作者：晁公遡
朝代：宋

晚岁辞荒塞，青春赴上都。
望云君日近，犯斗客星孤。
献纳看多士，衰迟失壮图。
功名吾已懒，归拟着潜夫。
上都
作者：晁公遡
朝代：宋

晚歲辭荒塞，青春赴上都。
望雲君日近，犯斗客星孤。
獻納看多士，衰遲失壯圖。
功名吾已懶，歸擬著潛夫。
与官属往江上观淘江
作者：晁公遡
朝代：宋

郊原渐看荠麦繁，尘沙远着榆柳昏。
花光照眼暖自醉，江声入耳清不烦。
县官作堨相地利，邦人防城酾水源。
我将载酒劳掾史，酌言酬之两山尊。
与客饮池上
作者：晁公遡
朝代：宋

脱畧簿书外，按行池籞中。
笋长风解碧，莲浄雨欹红。
佳客常契阔，良宵难会同。
巾车幸过我，取别莫匆匆。
与李绍祖刘文潜饮酒
作者：晁公遡
朝代：宋

刘子我所敬，未尝言嗫嚅。
李子我所畏，气豪才有余。
自昔得二子，重之比璠玙。
喜今至是邦，乃与二子俱。
刘子忽告行，具舟下东吴。
念欲相挽留，佐我治文书。
天台望其来，交章满公车。
李子復继往，刺史亲题舆。
似云日延伫，正此州家须。
二子古益友，终岁可与居。
一朝舍我去，别泪湿襟裾。
与鲜于茶干
作者：晁公遡
朝代：宋
体裁：古风

吾犹蠹书鱼，岂能味斯文。但以性所嗜，颇与黄卷亲。喜闻天下言，孝章有大名。苟得从其游，亦足慰此生。向来昌黎翁，始获拜北平。停鸾与峙鹄，未见心已倾。朅来涪江上，适遇君远行。我穷天所怜，特使见异人。令闻金石奏，暂破蟋蟀声。相逢已定交，遽别宁忘情。谪仙不可见，空望江东云。
丙戌元夕
作者：晁公遡
朝代：宋

刺史敢云乐，今非耆旧初。
香醪秋露薄，膏火晓星疎。
岂止君不足，谁能财有余。
近闻宽赋敛，明诏议亏除。
丙戌元夕
作者：晁公遡
朝代：宋

刺史敢云樂，今非耆舊初。
香醪秋露薄，膏火曉星疎。
豈止君不足，誰能財有餘。
近聞寬賦歛，明詔議虧除。
东津
作者：晁公遡
朝代：宋
体裁：七言律诗

东津草生花未开，西山雪消水欲来。玻瓈江尽不受垢，蒲萄酒浓初酦醅。啄木唤君有扣户，提壶劝我勤举杯。春能几何看即暮，一月杖藜须百回。
中原
作者：晁公遡
朝代：宋

中原北望连虎牢，遗老畧皆死草茅。
腥臊千秋万岁殿，尘埃四通五达郊。
无人雄心肯出塞，何日战骨与封崤。
三军岁岁费供给，但闻边庭峙刍茭。
中原
作者：晁公遡
朝代：宋

中原北望連虎牢，遺老畧皆死草茅。
腥臊千秋萬歲殿，塵埃四通五達郊。
無人雄心肯出塞，何日戰骨與封崤。
三軍歲歲費供給，但聞邊庭峙芻茭。
中岩
作者：晁公遡
朝代：宋

久闻慈姥岩，今作岩中游。
惊嗟未省见，入蜀今白头。
松道夹萧森，石门闭清幽。
藓字崖壁古，虫书山叶秋。
突然起平地，划若三神丘。
其旁宝瓶峯，特立高岑楼。
错摩碧琅玕，刻削青琳球。
周观剑东西，孰得与此侔。
尊者何方来，杖锡乃肯留。
乞泉为洗心，一饮吾无求。
尊者默然许，勿忘早归休。
中岩十八咏·唤鱼潭
作者：晁公遡
朝代：宋

潭水清见底，老僧来唤鱼。
与渠同法食，持钵施斋余。
中岩十八咏·壁轩
作者：晁公遡
朝代：宋
体裁：五言绝句

卷书置案上，默坐初不看。侍者空堵立，湛然惟壁观。
中岩十八咏·宝瓶峯
作者：晁公遡
朝代：宋

谁将巾瓶来，置此几席间。
不可唤木𣔻，试往问沩山。
中岩十八咏·寒峯轩
作者：晁公遡
朝代：宋
体裁：五言绝句

崖阴日惨惨，石润露漙漙。何似蓝田下，高并玉山寒。
中岩十八咏·应现亭
作者：晁公遡
朝代：宋
体裁：五言绝句

松道须雨洒，山扉遣风开。尘念自起灭，至人无去来。
中岩十八咏·慈姥岩
作者：晁公遡
朝代：宋

栖岩既下集，宾天復上征。
八子似荀氏，中当有慈明。
中岩十八咏·望江亭
作者：晁公遡
朝代：宋

偶来俯沧波，遥见生白苹。
望望不得上，笑彼涉江人。
中岩十八咏·松风亭
作者：晁公遡
朝代：宋
体裁：五言绝句

皎皎石上月，飕飕松下风。清绝谁领会，倚杖送飞鸿。
中岩十八咏·止庵
作者：晁公遡
朝代：宋

智者有所说，后生谁究明。
韦编具此眼，时止復时行。
中岩十八咏·瀑布泉
作者：晁公遡
朝代：宋
体裁：五言绝句

溅沫响空谷，分流清法筵。元因卓锡地，今为洗钵泉。
中岩十八咏·玉泉亭
作者：晁公遡
朝代：宋
体裁：五言绝句

徘徊立泉上，谁敢酌寒清。莫解金凿落，且听玉琮琤。
中岩十八咏·盘陀石
作者：晁公遡
朝代：宋
体裁：五言绝句

飞廉日扫除，预知尊者过。不令有尘垢，污此石盘陀。
中岩十八咏·石笋庵
作者：晁公遡
朝代：宋

奇峯如立笋，太阴生古苔。
谁能此出入，咄咄金石开。
中岩十八咏·碧筠亭
作者：晁公遡
朝代：宋
体裁：五言绝句

萧然一丛竹，何当举似人。不可妄认此，青青为法身。
中岩十八咏·罗汉洞
作者：晁公遡
朝代：宋
体裁：五言绝句

释迦行中国，设教周孔同。吾知诸子弟，不殊阙里中。
中岩十八咏·虎头峯
作者：晁公遡
朝代：宋
体裁：五言绝句

山灵亦自喜，尊者乃吾师。得与鹫岭并，不作虎头痴。
中岩十八咏·西方阁
作者：晁公遡
朝代：宋
体裁：五言绝句

官失学四夷，寂寥洙泗滨。至此每再拜，西方有圣人。
中岩十八咏·风穴
作者：晁公遡
朝代：宋
体裁：五言绝句

有风地鸣籁，无风石抱云。上人如宴坐，不可堕声闻。
中岩文老和予游字韵见寄用韵为报
作者：晁公遡
朝代：宋

我虽券内士，常思方外游。
未见夫铁脚，况逢通镢头。
癯然祇树老，隠此阴崖幽。
修竹不知夏，青松不知秋。
甚欲效柳子，冉溪买西丘。
又欲追白傅，香山寻石楼。
忽开化人书，书中有鸣球。
其鸣疑飞泉，清绝或可侔。
乃是寄我诗，恨我昔莫留。
观者勿疵瑕，谓以声音求。
句法传丛林，五言如汤休。
中岩长老子文送罗汉松
作者：晁公遡
朝代：宋

驻车凌云山，虽在官府中。
平生着幽禅，意与方袍同。
已杖菩萨竹，更来罗汉松。
天姿特高洁，厚叶非蒙茸。
铜柯既夭矫，玉薤仍青葱。
上有五百士，下笑十八公。
皆披阇黎衣，如坐浮屠宫。
勿谓默不语，说法声摩空。
中巖
作者：晁公遡
朝代：宋

久聞慈姥巖，今作巖中遊。
驚嗟未省見，入蜀今白頭。
松道夾蕭森，石門閉清幽。
蘚字崖壁古，蟲書山葉秋。
突然起平地，劃若三神丘。
其旁寶瓶峯，特立高岑樓。
錯摩碧琅玕，刻削青琳球。
周觀劍東西，孰得與此侔。
尊者何方來，杖錫乃肯留。
乞泉爲洗心，一飲吾無求。
尊者默然許，勿忘早歸休。
中巖十八詠·喚魚潭
作者：晁公遡
朝代：宋

潭水清見底，老僧來喚魚。
與渠同法食，持鉢施齋餘。
中巖十八詠·壁軒
作者：晁公遡
朝代：宋

卷書置案上，默坐初不看。
侍者空堵立，湛然惟壁觀。
中巖十八詠·寒峯軒
作者：晁公遡
朝代：宋

崖陰日慘慘，石潤露漙漙。
何似藍田下，高並玉山寒。
中巖十八詠·寶瓶峯
作者：晁公遡
朝代：宋

誰將巾瓶來，置此几席間。
不可喚木𣔻，試往問溈山。
中巖十八詠·慈姥巖
作者：晁公遡
朝代：宋

棲巖既下集，賓天復上征。
八子似荀氏，中當有慈明。
中巖十八詠·應現亭
作者：晁公遡
朝代：宋

松道須雨灑，山扉遣風開。
塵念自起滅，至人無去來。
中巖十八詠·望江亭
作者：晁公遡
朝代：宋

偶來俯滄波，遥見生白蘋。
望望不得上，笑彼涉江人。
中巖十八詠·松風亭
作者：晁公遡
朝代：宋

皎皎石上月，颼颼松下風。
清絕誰領會，倚杖送飛鴻。
中巖十八詠·止庵
作者：晁公遡
朝代：宋

智者有所說，後生誰究明。
韋編具此眼，時止復時行。
中巖十八詠·瀑布泉
作者：晁公遡
朝代：宋

濺沫響空谷，分流清法筵。
元因卓錫地，今爲洗鉢泉。
中巖十八詠·玉泉亭
作者：晁公遡
朝代：宋

徘徊立泉上，誰敢酌寒清。
莫解金鑿落，且聽玉琮琤。
中巖十八詠·盤陀石
作者：晁公遡
朝代：宋

飛廉日掃除，預知尊者過。
不令有塵垢，污此石盤陀。
中巖十八詠·石筍庵
作者：晁公遡
朝代：宋

奇峯如立筍，太陰生古苔。
誰能此出入，咄咄金石開。
中巖十八詠·碧筠亭
作者：晁公遡
朝代：宋

蕭然一叢竹，何當舉似人。
不可妄認此，青青爲法身。
中巖十八詠·羅漢洞
作者：晁公遡
朝代：宋

釋迦行中國，設教周孔同。
吾知諸子弟，不殊闕里中。
中巖十八詠·虎頭峯
作者：晁公遡
朝代：宋

山靈亦自喜，尊者乃吾師。
得與鷲嶺並，不作虎頭癡。
中巖十八詠·西方閣
作者：晁公遡
朝代：宋

官失學四夷，寂寥洙泗濱。
至此每再拜，西方有聖人。
中巖十八詠·風穴
作者：晁公遡
朝代：宋

有風地鳴籟，無風石抱雲。
上人如宴坐，不可墮聲聞。
中巖文老和予游字韻見寄用韻爲報
作者：晁公遡
朝代：宋

我雖券內士，常思方外游。
未見夫鐵脚，況逢通钁頭。
癯然祇樹老，隠此陰崖幽。
脩竹不知夏，青松不知秋。
甚欲效柳子，冉溪買西丘。
又欲追白傅，香山尋石樓。
忽開化人書，書中有鳴球。
其鳴疑飛泉，清絕或可侔。
乃是寄我詩，恨我昔莫留。
觀者勿疵瑕，謂以聲音求。
句法傳叢林，五言如湯休。
中巖長老子文送羅漢松
作者：晁公遡
朝代：宋

駐車凌雲山，雖在官府中。
平生著幽禪，意與方袍同。
已杖菩薩竹，更來羅漢松。
天姿特高潔，厚葉非蒙茸。
銅柯既夭矯，玉薤仍青葱。
上有五百士，下笑十八公。
皆披闍黎衣，如坐浮屠宮。
勿謂默不語，說法聲摩空。
为邦
作者：晁公遡
朝代：宋

壤画东西劔，川分上下江。
论才难塞职，逐食强为邦。
晓起雨南亩，晚来风北窗。
幽怀得陶写，頼有酒盈缸。
乐敦仁用师伯浑见示句中作禅语禅不可不领话头次韵为报
作者：晁公遡
朝代：宋

江边看云望青霄，谁知隔江以扇招。
机缘句语无可录，要如芝岭居上饶。
镕铁作牛石作燕，鸣亦不闻飞不见。
凛然独立纨绮中，大帛之冠衣大练。
果能出世去九州，绝意着书为穷愁。
请来言下辨白黑，试观海头并藏头。
乐温舟中作
作者：晁公遡
朝代：宋

密云卷雨归空山，暮林接翅昏鸦还。
须臾水面明月出，沧江万顷瑠璃寒。
波平汗漫天无风，水光月色相为容。
临流爱此无尽碧，乘月直下沧浪中。
江心石出高崔嵬，水作镜面无停埃。
琉璃万顷忽破碎，知是一苇横江来。
中流与月更媚妩，湛湛无声翠光舞。
飘然长啸顺流下，棹夫请留恐仙去。
姑令结缆寒沙边，月方正中光入船。
洗杯索酒属明月，今夕之乐宁非天。
乐温道中
作者：晁公遡
朝代：宋

路经新峯驿，薄暮聊解装。
颓垣生秋草，庭庑亦已荒。
北风吹空林，崒崒叶陨廊。
夜寒不能寐，起坐心彷徨。
出看天欲明，疎星淡无光。
征夫稍速驾，起拂车上霜。
墟中始辨道，迢递征途长。
树色共空阔，晨光尚苍茫。
鸡鸣始知村，渐觉暾朝阳。
青烟出林际，滞穗或在场。
感兹田舍乐，慨然怀故乡。
黄金百镒尽，失路徒悲伤。
九日
作者：晁公遡
朝代：宋

霜林木叶未全红，疎雨萧萧不满空。
万里黄花欺病眼，十年乌帽怯秋风。
可怜望远身能健，愈觉追欢岁不同。
便欲题诗问乡国，不堪回首失飞鸿。
九日
作者：晁公遡
朝代：宋

霜林木葉未全紅，疎雨蕭蕭不滿空。
萬里黄花欺病眼，十年烏帽怯秋風。
可憐望遠身能健，愈覺追歡歲不同。
便欲題詩問鄉國，不堪回首失飛鴻。
乡人欲开旧江相勉以诗
作者：晁公遡
朝代：宋

乡人填然来，亦有双眉厖。
讙言我东堤，夏潦所桩撞。
旧时水流处，沙砾可手扛。
请开百步洪，障以千石矼。
不令近城郭，庶即回涛泷。
坐闻南堰民，籍籍口语咙。
深忧堰或坏，他日病此邦。
二论坚相持，谁者肯屈降。
老夫莫能决，君其问语江。
书斋
作者：晁公遡
朝代：宋
体裁：七言律诗

廷尉已执天下平，更出一节令循行。时清断狱岁大减，小臣何功君圣明。纸窗风破夜自语，瓦沟雨来寒有声。官閒无事但宴坐，满室惟对书纵横。
予己未十月二十有二日去涪上越明年八月二十有八日以事再來觀山川之勝無異於昔而予之幽憂抑鬰亦自若也
作者：晁公遡
朝代：宋

重來閒曳杖藜行，白帽依前似管寧。
風雨只如當日恨，江山不改故時青。
天寒未夕窗先暝，霜晚無聲葉自零。
詩罷時爲洛生詠，醉吟聊使故人聽。
予己未十月二十有二日去涪上越明年八月二十有八日以事再来观山川之胜无异于昔而予之幽忧抑鬰亦自若也
作者：晁公遡
朝代：宋
体裁：七言律诗

重来閒曳杖藜行，白帽依前似管宁。风雨只如当日恨，江山不改故时青。天寒未夕窗先暝，霜晚无声叶自零。诗罢时为洛生咏，醉吟聊使故人听。
予長女歸叔尚偕往江津作詩送之
作者：晁公遡
朝代：宋

薛郎吾嬌客，昨肯過彭濮。
相從雖云久，一歲如轉燭。
外堂忽有請，歸駕行當促。
自稱先君子，嗣以病家督。
焉能主烝嘗，我祭則受福。
吾誠愛吾女，撫視長不足。
人皆念其子，此事非我獨。
敢欺泉下友，已拱宰上木。
論情夫何遠，守墓亦所欲。
老夫懷津鄉，山好田土沃。
尋穿蜂窠硤，但種鴉鐵穀。
先營五畝宅，仗爾今往卜。
予长女归叔尚偕往江津作诗送之
作者：晁公遡
朝代：宋
体裁：古风

薛郎吾娇客，昨肯过彭濮。相从虽云久，一岁如转烛。外堂忽有请，归驾行当促。自称先君子，嗣以病家督。焉能主烝尝，我祭则受福。吾诚爱吾女，抚视长不足。人皆念其子，此事非我独。敢欺泉下友，已拱宰上木。论情夫何远，守墓亦所欲。老夫怀津乡，山好田土沃。寻穿蜂窠硖，但种鸦铁谷。先营五亩宅，仗尔今往卜。
二十七叔父书来说东都故居如昔
作者：晁公遡
朝代：宋
体裁：七言律诗

吴蜀相望万里程，经年书到说都城。御沟犹泛宫花出，春草还依辇路生。京洛衣冠皆去国，东南父老亦伤情。郑公乡里闻如故，谁道胡儿解弛兵。
二十七叔父書來說東都故居如昔
作者：晁公遡
朝代：宋

吳蜀相望萬里程，經年書到說都城。
御溝猶泛宮花出，春草還依輦路生。
京洛衣冠皆去國，東南父老亦傷情。
鄭公鄉里聞如故，誰道胡兒解弛兵。
二月·其一
作者：晁公遡
朝代：宋

只知流落倦飄蓬，豈識朝回合殿風。
二月春容山色裏，五更歸夢雨聲中。
二月·其一
作者：晁公遡
朝代：宋

只知流落倦飘蓬，岂识朝回合殿风。
二月春容山色裏，五更归梦雨声中。
二月·其二
作者：晁公遡
朝代：宋

門外春寒數日風，登樓聊恃醉顔紅。
水浮渺莽春畦外，山在冥茫暮雨中。
二月·其二
作者：晁公遡
朝代：宋
体裁：七言绝句

门外春寒数日风，登楼聊恃醉颜红。水浮渺莽春畦外，山在冥茫暮雨中。
于陵仲子
作者：晁公遡
朝代：宋

于陵有仲子，筑室自躬耕。
辟纑以为食，不肯从其兄。
而况区中士，欲与并飞缨。
高节固可嘉，由来无復情。
今岁试士竟置酒起文堂延主司且作诗送之
作者：晁公遡
朝代：宋
体裁：古风

吾州俗近古，他邦那得如。饮食犹俎豆，佣贩皆诗书。今年属宾兴，诏下喧里闾。白袍五千人，崛起塞路衢。入门坐试席，正冠曳长裾。谈经慕康成，对策拟仲舒。吟诗必二雅，作赋规三都。传闻选主司，考阅须鸿儒。果然提权衡，未尝谬锱铢。得者固惊喜，失者亦欢呼。乡党为叹息，是事盖久无。老守蒙此声，增重西南隅。何以为子谢，举觞挽行车。少留尽一醉，归驾且勿驱。
今年正月二十五日行园见羣花尽开怅然追思去年是日去江津县亲戚相送今一岁矣嗟叹不足情见乎辞
作者：晁公遡
朝代：宋

去年别津乡，两岸麦离离。
亲戚知我行，晓出相追随。
繫船五里沙，江水清涟漪。
俯窥皆白石，绿色可染衣。
何以谢送者，呼酒聊共持。
放杯不忍去，看我船解维。
至今念其处，岁月忽如驰。
还復见荠麦，青青满陵陂。
桃李亦尽开，风吹总成泥。
一岁春一来，少留能几时。
乃若远行客，日夜只欲归。
正须勤往游，步遶芳菲枝。
酾渠引微流，浮萍已生池。
无事但日饮，更赋涉园诗。
今年正月二十五日行園見羣花盡開悵然追思去年是日去江津縣親戚相送今一歲矣嗟歎不足情見乎辭
作者：晁公遡
朝代：宋

去年別津鄉，兩岸麥離離。
親戚知我行，曉出相追隨。
繫船五里沙，江水清漣漪。
俯窺皆白石，綠色可染衣。
何以謝送者，呼酒聊共持。
放杯不忍去，看我船解維。
至今念其處，歲月忽如馳。
還復見薺麥，青青滿陵陂。
桃李亦盡開，風吹總成泥。
一歲春一來，少留能幾時。
乃若遠行客，日夜只欲歸。
正須勤往遊，步遶芳菲枝。
釃渠引微流，浮萍已生池。
無事但日飲，更賦涉園詩。
今歲試士竟置酒起文堂延主司且作詩送之
作者：晁公遡
朝代：宋

吾州俗近古，他邦那得如。
飲食猶俎豆，傭販皆詩書。
今年屬賓興，詔下喧里閭。
白袍五千人，崛起塞路衢。
入門坐試席，正冠曳長裾。
談經慕康成，對策擬仲舒。
吟詩必二雅，作賦規三都。
傳聞選主司，考閲須鴻儒。
果然提權衡，未嘗謬錙銖。
得者固驚喜，失者亦歡呼。
鄉黨爲歎息，是事蓋久無。
老守蒙此聲，增重西南隅。
何以爲子謝，舉觴挽行車。
少留盡一醉，歸駕且勿驅。
今秋久雨至八月望夕始晴月色尤清澈可愛置酒月下作
作者：晁公遡
朝代：宋

玉斧琢月玻瓈聲，月中桂樹秋風驚。
終年待此一輪滿，不憂蛙食憂鼉鳴。
白鼉十日鳴空山，雨師乘雲呼不還。
黄塵曉漲三尺潦，明河夜飛千丈瀾。
廣寒不復觀霓裳，公子豈解歌秋陽。
釜星未滅日已出，風櫺雨隙棲清光。
須臾紺繒展秋碧，仰見西山銜半璧。
青天冥冥星益疎，光芒寒溢千山白。
今夕何夕誰與度，舉杯屬月當起舞。
陶然相對影凌亂，不覺驚烏起庭樹。
樹頭霏霏木葉墜，白露懸空斗垂地。
雖無絲竹爲陶寫，亦有鳴蛙當鼓吹。
向來悲歌子桑子，饑坐虛憂木生耳。
安知上帝思澄清，要令六合無泥滓。
今秋久雨至八月望夕始晴月色尤清澈可爱置酒月下作
作者：晁公遡
朝代：宋

玉斧琢月玻瓈声，月中桂树秋风惊。
终年待此一轮满，不忧蛙食忧鼍鸣。
白鼍十日鸣空山，雨师乘云呼不还。
黄尘晓涨三尺潦，明河夜飞千丈澜。
广寒不復观霓裳，公子岂解歌秋阳。
釜星未灭日已出，风櫺雨隙栖清光。
须臾绀缯展秋碧，仰见西山衔半璧。
青天冥冥星益疎，光芒寒溢千山白。
今夕何夕谁与度，举杯属月当起舞。
陶然相对影凌乱，不觉惊乌起庭树。
树头霏霏木叶坠，白露悬空斗垂地。
虽无丝竹为陶写，亦有鸣蛙当鼓吹。
向来悲歌子桑子，饥坐虚忧木生耳。
安知上帝思澄清，要令六合无泥滓。
从宋宪登万景楼
作者：晁公遡
朝代：宋

胜地开杰观，大川壮重关。
使者领我来，共此须臾閒。
玉节照绿野，银瓶落青纶。
酒酣望八极，气豪吞百蛮。
俯窥二江水，远指三峩山。
遂令苍茫外，尽在顾盻间。
崔嵬凌云寺，缭绕含风湾。
洲渚递隠见，烟霞渺斓斑。
静看浮鸥没，坐数昏鸦还。
作者必磊落，后来莫能攀。
不减鹳鹊楼，可想熊豹颜。
下有安乐园，惜哉半荆菅。
谁其为起废，叹息岁方艰。
他乡
作者：晁公遡
朝代：宋

故国山川安在哉，他乡今復见春来。
蓬蒿并兴草益茂，桃李不言花自开。
催促年华似推毂，较量筋力试登台。
归田尚可扶犁在，明岁当驱俗驾回。
他鄉
作者：晁公遡
朝代：宋

故國山川安在哉，他鄉今復見春來。
蓬蒿並興草益茂，桃李不言花自開。
催促年華似推轂，較量筋力試登臺。
歸田尚可扶犁在，明歲當驅俗駕回。
任季明見和池上詩再用韻奉簡且識予拳拳懷向之萬分也
作者：晁公遡
朝代：宋

甘泉洗心清，好風吹面凉。
循池步漣漪，澹然波不揚。
懷君佳弟兄，元方與季方。
正茲阻會集，怳若限渺茫。
顧欲煩飛廉，爲子飄羽觴。
翔空浮河漢，上畧參井光。
因思從之去，手攀蟾窟香。
結以飛霜佩，衣以袍赤霜。
俯問夜何其，未及庭燎央。
自笑乃默存，蘧蘧真坐忘。
任季明见和池上诗再用韵奉简且识予拳拳怀向之万分也
作者：晁公遡
朝代：宋

甘泉洗心清，好风吹面凉。
循池步涟漪，澹然波不扬。
怀君佳弟兄，元方与季方。
正兹阻会集，怳若限渺茫。
顾欲烦飞廉，为子飘羽觞。
翔空浮河汉，上畧参井光。
因思从之去，手攀蟾窟香。
结以飞霜佩，衣以袍赤霜。
俯问夜何其，未及庭燎央。
自笑乃默存，蘧蘧真坐忘。
侯革以詩見示次韻
作者：晁公遡
朝代：宋

少陵有幽事，止共阮生論。
把酒與賢樂，爲邦慚主恩。
欻傾賓客坐，知出聘君門。
勝識中郎面，區區對虎賁。
侯革以诗见示次韵
作者：晁公遡
朝代：宋
体裁：五言律诗

少陵有幽事，止共阮生论。把酒与贤乐，为邦惭主恩。欻倾宾客坐，知出聘君门。胜识中郎面，区区对虎贲。
修竹二首·其一
作者：晁公遡
朝代：宋

虚窗倚修竹，阴晴见佳景。
雨隙落余滋，风櫺乱疎影。
室幽境自閒，心远地愈静。
丁宁护云根，留伴岁寒永。
修竹二首·其二
作者：晁公遡
朝代：宋

修林出夏笋，戢戢如牛毛。
宁亡口腹味，所冀逃炎熇。
露节半含粉，风篁微解苞。
清阴日夜长，会见干云霄。
修覺寺
作者：晁公遡
朝代：宋

山遶象耳北，堰橫龍爪西。
遥瞻蜀玉壘，不減漢金堤。
未合三江水，仍通百社溪。
春流已可愛，散亂浴鳧鷖。
修觉寺
作者：晁公遡
朝代：宋

山遶象耳北，堰横龙爪西。
遥瞻蜀玉垒，不减汉金堤。
未合三江水，仍通百社溪。
春流已可爱，散乱浴凫鹥。
偶作
作者：晁公遡
朝代：宋

官居復何有，幽事亦堪夸。
高树行春蔓，疎篁上晚花。
常年皆作客，随地即为家。
尚想关山路，伤心故国赊。
偶作
作者：晁公遡
朝代：宋

官居復何有，幽事亦堪誇。
高樹行春蔓，疎篁上晚花。
常年皆作客，隨地即爲家。
尚想關山路，傷心故國賒。
偶成
作者：晁公遡
朝代：宋

离离树影晓仍疎，寂寂禽声暖自呼。
雨垤蓄粻来聚蚁，风檐坏网落悬蛛。
十年空诵归田赋，万里试披舆地图。
老向人间定何许，只今湖海更南隅。
偶成
作者：晁公遡
朝代：宋

離離樹影曉仍疎，寂寂禽聲暖自呼。
雨垤蓄粻來聚蟻，風簷壞網落懸蛛。
十年空誦歸田賦，萬里試披輿地圖。
老向人間定何許，只今湖海更南隅。
偶成·其一
作者：晁公遡
朝代：宋

鸞鑑無塵月影圓，不須朱粉污紅顔。
待傳京兆眉膴樣，剩寫春容入遠山。
偶成·其一
作者：晁公遡
朝代：宋

鸾鑑无尘月影圆，不须朱粉污红颜。
待传京兆眉膴样，剩写春容入远山。
偶成·其三
作者：晁公遡
朝代：宋

楼上东风帘幕垂，纤纤春笋弄粧迟。
玉笼鹦鹉知人意，催报花梢日影移。
偶成·其三
作者：晁公遡
朝代：宋

樓上東風簾幕垂，纖纖春筍弄粧遲。
玉籠鸚鵡知人意，催報花梢日影移。
偶成·其二
作者：晁公遡
朝代：宋

脸上桃花春自开，眉边柳色日全回。
遥知弄粉粧成晚，应待温郎玉镜台。
偶成·其二
作者：晁公遡
朝代：宋

臉上桃花春自開，眉邊柳色日全回。
遥知弄粉粧成晚，應待溫郎玉鏡臺。
偶成·其四
作者：晁公遡
朝代：宋

深深小閤夜笼香，日上珠帘逗晓光。
为唤罗帷春睡起，翠盆添水试新粧。
偶成·其四
作者：晁公遡
朝代：宋

深深小閤夜籠香，日上珠簾逗曉光。
爲喚羅帷春睡起，翠盆添水試新粧。
偶題懷子兼弟
作者：晁公遡
朝代：宋

秋色丹楓畔，愁心白雁邊。
東來又相失，更擬待明年。
偶题怀子兼弟
作者：晁公遡
朝代：宋
体裁：五言绝句

秋色丹枫畔，愁心白雁边。东来又相失，更拟待明年。
入硖行
作者：晁公遡
朝代：宋

吾家文物如崔公，向来世学工雕龙。
侧理固尝收会稽，陶泓不独称洪农。
徂徕取煤如点漆，宣城束颖能藏锋。
焉知于今一秃翁，四宝委弃文房空。
近时稍稍復寻访，嗜好亦须随土风。
磁洞疏波凿山骨，沙陇剔薮求毛宗。
昌溪万碓捣白楮，涪江千炬焚椅桐。
不须更问在何记，已作僰叟从巴童。
但看所有乃如此，亦足验我良羁穷。
君不见昔年平御史，初得巨璞三硖中。
少陵酸寒真可笑，欲使起草明光宫。
入硤行
作者：晁公遡
朝代：宋

吾家文物如崔公，向來世學工彫龍。
側理固嘗收會稽，陶泓不獨稱洪農。
徂徠取煤如點漆，宣城束穎能藏鋒。
焉知于今一禿翁，四寶委棄文房空。
近時稍稍復尋訪，嗜好亦須隨土風。
磁洞疏波鑿山骨，沙隴剔藪求毛宗。
昌溪萬碓擣白楮，涪江千炬焚椅桐。
不須更問在何記，已作僰叟從巴童。
但看所有乃如此，亦足驗我良羈窮。
君不見昔年平御史，初得巨璞三硤中。
少陵酸寒真可笑，欲使起草明光宮。
六月五日池上
作者：晁公遡
朝代：宋

苍然暮色来，初月光尚微。
河汉亦不高，仰看天四垂。
众星一何多，粲若天围碁。
忽惊毛骨清，漙露霑我衣。
放杯折荷花，中有千丈丝。
织为芙蓉裳，可作江湖归。
六月五日池上
作者：晁公遡
朝代：宋

蒼然暮色來，初月光尚微。
河漢亦不高，仰看天四垂。
衆星一何多，粲若天圍碁。
忽驚毛骨清，漙露霑我衣。
放杯折荷花，中有千丈絲。
織爲芙蓉裳，可作江湖歸。
六月八日雷雨大作喜呈张仲季孟
作者：晁公遡
朝代：宋

云雾相缠暝不开，披衣衝雨独登台。
风号旷野吹江立，雷擘苍山震地来。
从使郊原昏白昼，剩教草木洗黄埃。
夜凉如此真堪饮，喜折圆荷作酒杯。
六月八日雷雨大作喜呈張仲季孟
作者：晁公遡
朝代：宋

雲霧相纏暝不開，披衣衝雨獨登臺。
風號曠野吹江立，雷擘蒼山震地來。
從使郊原昏白晝，剩教草木洗黄埃。
夜凉如此真堪飲，喜折圓荷作酒杯。
冬暮
作者：晁公遡
朝代：宋

風林委黄葉，寒烏噪枯枝。
四山失其蔽，慘淡無奇姿。
是時歲云暮，節物良可悲。
邊馬嘶北風，塞垣草亦衰。
傳聞西南戍，未敢休王師。
不辭征行苦，頗念餽餉遲。
遥憐持戟士，半是五陵兒。
不知家存亡，辛苦臨邊陲。
日暮裘褐單，誰當寄征衣。
冬暮
作者：晁公遡
朝代：宋
体裁：古风

风林委黄叶，寒乌噪枯枝。四山失其蔽，惨淡无奇姿。是时岁云暮，节物良可悲。边马嘶北风，塞垣草亦衰。传闻西南戍，未敢休王师。不辞征行苦，颇念馈饷迟。遥怜持戟士，半是五陵儿。不知家存亡，辛苦临边陲。日暮裘褐单，谁当寄征衣。
冯万州当可以洞庭春色遗王子载盖用安定郡王遗法也子载招予饮为赋之
作者：晁公遡
朝代：宋

秋风洞庭波，霜落洲渚出。
黄芦半倾倒，江树无復色。
独余千木奴，后皇所嘉植。
芳辛有余味，不减玉斚沥。
可令披黄苞，以甘授欢伯。
酿成无边春，吞此云梦泽。
犹持陶家轮，断取李衡宅。
纳之瓮盎中，未觉宇宙窄。
方当玉腴熟，溜溜糟床滴。
尚带含霜容，未饮香满室。
味夺桑落醇，色轻蒲萄碧。
夷考无前闻，畴能妙仪狄。
流传自王家，遗法后世得。
不宜博凉州，时可饷宾客。
辍餐茗战罢，持用解水厄。
凌云寺
作者：晁公遡
朝代：宋

问途出青郊，践胜得绀园。
始登十寻阁，敬礼两足尊。
仰观碧玉螺，瑞光发面门。
飞霞在指端，甘泉生耳根。
屹为江山壮，高揭日月存。
念此未云大，法身满干坤。
东望乌牛峯，突起如伏鼋。
少休白云亭，远见苍烟村。
晴波溢清辉，午树增重昏。
方袍无平叔，佳处莫与论。
凌雲寺
作者：晁公遡
朝代：宋

問途出青郊，踐勝得紺園。
始登十尋閣，敬禮兩足尊。
仰觀碧玉螺，瑞光發面門。
飛霞在指端，甘泉生耳根。
屹爲江山壯，高揭日月存。
念此未云大，法身滿乾坤。
東望烏牛峯，突起如伏黿。
少休白雲亭，遠見蒼煙村。
晴波溢清輝，午樹增重昏。
方袍無平叔，佳處莫與論。
凝香堂
作者：晁公遡
朝代：宋

訟庭鞠茂草，圜扉生網蟲。
政成胡不樂，酒肴可從容。
人云倡優拙，公在宴寢中。
翰墨以自娛，落紙驚游龍。
壁間三大字，筆畫元自工。
焚香日清坐，未覺塵事蒙。
窗虛度清光，簾疎捲秋風。
隠几衆山碧，題詩秋葉紅。
脩篁發清籟，爲公奏笙鏞。
坐客憮然笑，此興誰能同。
但聞太守樂，焉知清靜功。
凝香堂
作者：晁公遡
朝代：宋

讼庭鞠茂草，圜扉生网虫。
政成胡不乐，酒肴可从容。
人云倡优拙，公在宴寝中。
翰墨以自娱，落纸惊游龙。
壁间三大字，笔画元自工。
焚香日清坐，未觉尘事蒙。
窗虚度清光，帘疎捲秋风。
隠几众山碧，题诗秋叶红。
修篁发清籁，为公奏笙镛。
坐客怃然笑，此兴谁能同。
但闻太守乐，焉知清静功。
出郊
作者：晁公遡
朝代：宋

寒江多石出，危岸有沙摧。
短綠行穿麥，高紅仰嗅梅。
故人能共往，勝日可頻來。
春事從茲始，羣花次第開。
出郊
作者：晁公遡
朝代：宋

寒江多石出，危岸有沙摧。
短绿行穿麦，高红仰嗅梅。
故人能共往，胜日可频来。
春事从兹始，羣花次第开。
出郭
作者：晁公遡
朝代：宋

出郭花相引，寻荒草欲迷。
绿低怜独卧，红缺见鶑啼。
溪石皆堪坐，山醪亦偶携。
淹留送落日，直过石城西。
出郭
作者：晁公遡
朝代：宋

出郭花相引，尋荒草欲迷。
綠低憐獨卧，紅缺見鶑啼。
溪石皆堪坐，山醪亦偶携。
淹留送落日，直過石城西。
刘文潜以荔子并诗见寄
作者：晁公遡
朝代：宋
体裁：五言律诗

十里为一候，奔腾南海来。封章伯游切，诗句少陵哀。异县岁月改，前年霜雪摧。筠笼今远寄，珍重手亲开。
刘文潜来
作者：晁公遡
朝代：宋

虚亭布雨润，高林来风声。
之子适过我，气与秋争清。
胸次冰壶寒，舌端河汉倾。
仰摩玉宇苍，真是金天晶。
使我簿书中，无復俗氛生。
惜哉不可留，膏车明遂行。
別郭安道盧能甫
作者：晁公遡
朝代：宋

客路悲秋落木邊，江流滾滾尚連天。
病來懶著登山屐，歸去聊乘下瀨船。
回首關河嗟去國，傷心風雨送殘年。
相逢又作怱怱別，擬續陽關第二篇。
别郭安道卢能甫
作者：晁公遡
朝代：宋

客路悲秋落木边，江流滚滚尚连天。
病来懒着登山屐，归去聊乘下濑船。
回首关河嗟去国，伤心风雨送残年。
相逢又作怱怱别，拟续阳关第二篇。
前恩阳尉周邦举出予兄激仲所书其父竹轩记求诗因题二解·其二
作者：晁公遡
朝代：宋
体裁：七言绝句

俗士胸中数斛尘，此君偃蹇不相亲。当年曾识子猷面，大令今来是故人。
前恩陽尉周邦舉出予兄激仲所書其父竹軒記求詩因題二解·其一
作者：晁公遡
朝代：宋

眼看數竿今白頭，高標直節氣橫秋。
果能似此孤竹子，何羨渭川千畝侯。
前恩陽尉周邦舉出予兄激仲所書其父竹軒記求詩因題二解·其二
作者：晁公遡
朝代：宋

俗士胸中數斛塵，此君偃蹇不相親。
當年曾識子猷面，大令今來是故人。
前起居舍人何資深竹光酒法奇甚近得其法釀成以餉李仁甫
作者：晁公遡
朝代：宋

舊聞蜀酒濃，今乃舉此觴。
可憐如甘言，難置烈士腸。
近者營糟丘，始傳柱下方。
青菽爲麴糵，碧蓼有微芳。
調和火齊得，泉潔器甚良。
釀成酌樽中，盎盎流瓊漿。
味勝松醪春，色作竹露光。
知君却奇溫，苫冷卧欲僵。
五十不致毀，無徹桂與薑。
强起爲我飲，季冬天雨霜。
前起居舍人何资深竹光酒法奇甚近得其法酿成以饷李仁甫
作者：晁公遡
朝代：宋
体裁：古风

旧闻蜀酒浓，今乃举此觞。可怜如甘言，难置烈士肠。近者营糟丘，始传柱下方。青菽为曲糵，碧蓼有微芳。调和火齐得，泉洁器甚良。酿成酌樽中，盎盎流琼浆。味胜松醪春，色作竹露光。知君却奇温，苫冷卧欲僵。五十不致毁，无彻桂与姜。强起为我饮，季冬天雨霜。
劉文潛以荔子并詩見寄
作者：晁公遡
朝代：宋

十里爲一候，奔騰南海來。
封章伯游切，詩句少陵哀。
異縣歲月改，前年霜雪摧。
筠籠今遠寄，珍重手親開。
劉文潛來
作者：晁公遡
朝代：宋

虛亭布雨潤，高林來風聲。
之子適過我，氣與秋爭清。
胸次冰壺寒，舌端河漢傾。
仰摩玉宇蒼，真是金天晶。
使我簿書中，無復俗氛生。
惜哉不可留，膏車明遂行。
劳刘子仪视作红花堰
作者：晁公遡
朝代：宋
体裁：古风

冽冽天北风，仰视寒云繁。蛰虫亦坯户，子独在丘原。路人指此堰，啧啧相与言。堙废将百年，故道今岂存。旁有蒋子池，沮洳无根源。耕者病夏畦，拥耒涕潺湲。念子不惮劳，塞茅手自掀。忽报故道出，万锸如雷喧。堰成争来观，矗若千丈垣。少壮始从仕，功绩已可论。他时当不朽，名配谢公墩。
勞劉子儀視作紅花堰
作者：晁公遡
朝代：宋

冽冽天北風，仰視寒雲繁。
蟄蟲亦坯戶，子獨在丘原。
路人指此堰，嘖嘖相與言。
堙廢將百年，故道今豈存。
旁有蔣子池，沮洳無根源。
耕者病夏畦，擁耒涕潺湲。
念子不憚勞，塞茅手自掀。
忽報故道出，萬鍤如雷喧。
堰成爭來觀，矗若千丈垣。
少壯始從仕，功績已可論。
他時當不朽，名配謝公墩。
十二月八日雪
作者：晁公遡
朝代：宋

桃杏顔衰不解紅，朝來飛雪舞回風。
東風似與加湔拂，病葉枯枝一洗空。
十二月八日雪
作者：晁公遡
朝代：宋
体裁：七言绝句

桃杏颜衰不解红，朝来飞雪舞回风。东风似与加湔拂，病叶枯枝一洗空。
十月晦日同一属官刘司户师教授孙司理游九顶山登万景楼分韵赋诗得游字韵
作者：晁公遡
朝代：宋

今日当赐沐，幸同官属休。
于时舆梁成，径绝苍江流。
山灵念我来，遂使蒙雨收。
林端膏泽滋，岩际阳光浮。
倚杖送飞云，列席俯沧洲。
所携坐上客，不减枚与邹。
被服玳瑁簪，辞华珊瑚鈎。
樽中潇湘清，引满更献酬。
欲观南东亩，往登西北楼。
其下岛屿出，凄然洞庭秋。
将归各赋诗，聊復记此游。
十月晦日同一屬官劉司戶師教授孫司理游九頂山登萬景樓分韻賦詩得游字韻
作者：晁公遡
朝代：宋

今日當賜沐，幸同官屬休。
於時輿梁成，徑絕蒼江流。
山靈念我來，遂使蒙雨收。
林端膏澤滋，巖際陽光浮。
倚杖送飛雲，列席俯滄洲。
所携坐上客，不減枚與鄒。
被服玳瑁簪，辭華珊瑚鈎。
樽中瀟湘清，引滿更獻酬。
欲觀南東畝，往登西北樓。
其下島嶼出，凄然洞庭秋。
將歸各賦詩，聊復記此游。
午睡
作者：晁公遡
朝代：宋
体裁：七言绝句

渐觉铜壶刻漏迟，捲帘花日弄晴辉。午窗睡美无人唤，梦逐游丝自在飞。
午睡
作者：晁公遡
朝代：宋

漸覺銅壺刻漏遲，捲簾花日弄晴輝。
午窗睡美無人喚，夢逐游絲自在飛。
单于行
作者：晁公遡
朝代：宋

单于连年压吴壁，道路当时多阻隔。
长安宫殿麋鹿游，目见铜驼在荆棘。
一龙渡江已升天，妖氛夜衝牛斗躔。
胡儿临江饮胡马，仓皇捐弃珊瑚鞭。
蒲萄宫中日復日，长庚食月单于泣。
边马心思塞草秋，吹笳泪落旃裘湿。
岂知反覆十五年，灵光再见犹岿然。
落南遗民喜相语，日欲归理桑麻田。
平生思归今得归，未归悽怆独先悲。
阖庐伤指越未报，灌孟陷敌夫空回。
念昔结缨在何所，遥想荒郊迷陇亩。
他时抱劒哭野中，深目而髯当语汝。
南州
作者：晁公遡
朝代：宋

久矣吾人愧白鷗，塵埃無路入南州。
愁橫蜀嶺何年斷，夢繞吳江盡日流。
病骨本無軒冕相，微官端爲稻粱謀。
與君共約東歸日，江總還家要黑頭。
南州
作者：晁公遡
朝代：宋
体裁：七言律诗

久矣吾人愧白鸥，尘埃无路入南州。愁横蜀岭何年断，梦绕吴江尽日流。病骨本无轩冕相，微官端为稻粱谋。与君共约东归日，江总还家要黑头。
即事
作者：晁公遡
朝代：宋

故国边声静鼓鼙，依然宫阙泪沾衣。
端门晓日乌声乐，别殿春风燕影归。
目断楚天嗟树隔，梦回梁苑逐云飞。
里中父老今谁在，闻说比隣半是非。
即事
作者：晁公遡
朝代：宋

故國邊聲靜鼓鼙，依然宮闕淚沾衣。
端門曉日烏聲樂，別殿春風燕影歸。
目斷楚天嗟樹隔，夢回梁苑逐雲飛。
里中父老今誰在，聞說比隣半是非。
去八月同张文饶考试始遂言集执经问道至今不敢忘因成二诗·其一
作者：晁公遡
朝代：宋
体裁：五言律诗

属者俱被命，敕书黄札光。同将舜权量，与较蜀文章。投分虽已晚，传经何可忘。对床风雨地，长记此升堂。
去八月同张文饶考试始遂言集执经问道至今不敢忘因成二诗·其二
作者：晁公遡
朝代：宋
体裁：五言律诗

通变莫如易，韦编存至今。如传仲尼手，尽见伏羲心。此去被清问，岂惟蒙赏音。要通天下志，观象得惟深。
去八月同張文饒考試始遂言集執經問道至今不敢忘因成二詩·其一
作者：晁公遡
朝代：宋

屬者俱被命，敕書黄札光。
同將舜權量，與較蜀文章。
投分雖已晚，傳經何可忘。
對床風雨地，長記此升堂。
去八月同張文饒考試始遂言集執經問道至今不敢忘因成二詩·其二
作者：晁公遡
朝代：宋

通變莫如易，韋編存至今。
如傳仲尼手，盡見伏羲心。
此去被清問，豈惟蒙賞音。
要通天下志，觀象得惟深。
去通义按刑汉嘉至中岩师伯浑临别于此因成二诗·其一
作者：晁公遡
朝代：宋

惭愧居士屩，远来尊者岩。
深知烦露宿，径为落风帆。
潭浄鱼堪唤，花残鹿罢衔。
堂中有耆老，禅病说呢喃。
去通义按刑汉嘉至中岩师伯浑临别于此因成二诗·其二
作者：晁公遡
朝代：宋

相送自崖返，忍看骑马回。
故情真独厚，迭鼓未须催。
此去无三舍，相留尽一杯。
风林如惜别，摵摵暮声哀。
去通義按刑漢嘉至中巖師伯渾臨別於此因成二詩·其一
作者：晁公遡
朝代：宋

慚愧居士屩，遠來尊者巖。
深知煩露宿，徑爲落風帆。
潭浄魚堪喚，花殘鹿罷銜。
堂中有耆老，禪病說呢喃。
去通義按刑漢嘉至中巖師伯渾臨別於此因成二詩·其二
作者：晁公遡
朝代：宋

相送自崖返，忍看騎馬回。
故情真獨厚，疊鼓未須催。
此去無三舍，相留盡一杯。
風林如惜別，摵摵暮聲哀。
句
作者：晁公遡
朝代：宋

天風夜半剪冰花，三十六峯如玉立。
句
作者：晁公遡
朝代：宋

天风夜半剪冰花，三十六峯如玉立。
合江县舟中作
作者：晁公遡
朝代：宋

春江涨黄流，渐没滩上石。
是时三日霖，壠麦半腐黑。
四顾云气昏，江树生远色。
苍茫何所辨，目尽千顷白。
汗漫若无际，空蒙如有觌。
萧萧雨中帆，正此远行役。
冯夷喜我至，归路风愈力。
中流浪为开，荡漾放舟入。
恍疑潇湘游，白苹了无迹。
故人楼中望，天际应可识。
合江縣舟中作
作者：晁公遡
朝代：宋

春江漲黄流，漸沒灘上石。
是時三日霖，壠麥半腐黑。
四顧雲氣昏，江樹生遠色。
蒼茫何所辨，目盡千頃白。
汗漫若無際，空濛如有覿。
蕭蕭雨中帆，正此遠行役。
馮夷喜我至，歸路風愈力。
中流浪爲開，蕩漾放舟入。
恍疑瀟湘游，白蘋了無迹。
故人樓中望，天際應可識。
合江舟中作
作者：晁公遡
朝代：宋
体裁：五言律诗

云气昏江树，春流没钓矶。如何连夜涨，似欲送人归。乱石水声急，片帆风力微。舟师且停橹，鸥鹭畏人飞。
合江舟中作
作者：晁公遡
朝代：宋

雲氣昏江樹，春流沒釣磯。
如何連夜漲，似欲送人歸。
亂石水聲急，片帆風力微。
舟師且停櫓，鷗鷺畏人飛。
吕子山杨廷仲廷试归
作者：晁公遡
朝代：宋

布席三峨见，升堂二妙来。
端须置尊酒，一为洗尘埃。
翔雪吴江渡，熏风汉殿开。
往还虽万里，亲得到蓬莱。
呂子山楊廷仲廷試歸
作者：晁公遡
朝代：宋

布席三峨見，升堂二妙來。
端須置尊酒，一爲洗塵埃。
翔雪吳江渡，薰風漢殿開。
往還雖萬里，親得到蓬萊。
和郭安道
作者：晁公遡
朝代：宋

水落滩声急，风来树影移。
懒穷千里目，空诵四愁诗。
白帽何妨隠，黄粱未遣炊。
要令乡国梦，暂向枕中迟。
和郭安道
作者：晁公遡
朝代：宋

水落灘聲急，風來樹影移。
懶窮千里目，空誦四愁詩。
白帽何妨隠，黄粱未遣炊。
要令鄉國夢，暫向枕中遲。
咏铜缾中梅
作者：晁公遡
朝代：宋

折得寒香日暮归，铜缾添水养横枝。
书窗一夜月初满，却似小溪清浅时。
哭盘石墓下
作者：晁公遡
朝代：宋
体裁：五言律诗

种木已大拱，今年初一过。方持斗酒奠，其若下泉何。寒日墟中淡，悲风冢上多。一为知己恸，泪湿石盘沱。
哭盤石墓下
作者：晁公遡
朝代：宋

種木已大拱，今年初一過。
方持斗酒奠，其若下泉何。
寒日墟中淡，悲風冢上多。
一爲知己慟，淚濕石盤沱。
啖荔子戏作
作者：晁公遡
朝代：宋

已觉香皮腥染干，渐忧熟颗鸟衔残。
高攀上帝红云朵，笑撮仙人白玉丹。
啗荔子戲作
作者：晁公遡
朝代：宋

已覺香皮腥染乾，漸憂熟顆鳥銜殘。
高攀上帝紅雲朵，笑撮仙人白玉丹。
喜三十二弟來
作者：晁公遡
朝代：宋

吾家全盛時，冠蓋靄雲屯。
上車入華省，下車趨里門。
宗族百餘人，圭璋疊璵璠。
胡塵暗河洛，分散各南奔。
豫章老風霜，寧有枝葉繁。
識者猶愛重，和爲千歲根。
聞汝居沈黎，鄉黨頗見尊。
尚蒙五世澤，勿鄙三家村。
當令化箕子，所在誦文元。
念汝今遠來，白首共盤飧。
會合良亦難，亂離忍復言。
少留無遽歸，同姓可不敦。
喜三十二弟来
作者：晁公遡
朝代：宋

吾家全盛时，冠盖霭云屯。
上车入华省，下车趋里门。
宗族百余人，圭璋迭玙璠。
胡尘暗河洛，分散各南奔。
豫章老风霜，宁有枝叶繁。
识者犹爱重，和为千岁根。
闻汝居沈黎，乡党颇见尊。
尚蒙五世泽，勿鄙三家村。
当令化箕子，所在诵文元。
念汝今远来，白首共盘飧。
会合良亦难，乱离忍復言。
少留无遽归，同姓可不敦。
喜刘文潜来奉简短作
作者：晁公遡
朝代：宋

吾州横绝峨嵋阴，地胜无復俗尘侵。
慈姥岩深不受暑，老翁井寒能洗心。
子来触热可休驾，我起呼风令解襟。
芙蓉池上更爽垲，仰看参天皆茂林。
喜劉文潛來奉簡短作
作者：晁公遡
朝代：宋

吾州橫絕峨嵋陰，地勝無復俗塵侵。
慈姥巖深不受暑，老翁井寒能洗心。
子來觸熱可休駕，我起呼風令解襟。
芙蓉池上更爽塏，仰看參天皆茂林。
喜张仲景范与蔡仲见过
作者：晁公遡
朝代：宋

昔游房相湖，乃适与子逢。
迨其景将入，不尽湖所穷。
今子联翩来，二难復相从。
散策破莓苔，循池咏芙蓉。
子勿谓池小，託之儋耳翁。
名重觉景胜，人贤增地雄。
老夫实自庆，得为使君公。
饮食玻璃江，日汲水一钟。
洗我昆崙心，充我云梦胸。
巾车且少留，乐当与子同。
径幽木阴茂，土腴莲实丰。
凌波挽碧茎，剪房剥青蓬。
吾兄犹在远，按节临泸戎。
吾亦思飘然，摄身乘清风。
喜張仲景范與蔡仲見過
作者：晁公遡
朝代：宋

昔游房相湖，乃適與子逢。
迨其景將入，不盡湖所窮。
今子聯翩來，二難復相從。
散策破莓苔，循池詠芙蓉。
子勿謂池小，託之儋耳翁。
名重覺景勝，人賢增地雄。
老夫實自慶，得爲使君公。
飲食玻璃江，日汲水一鍾。
洗我崑崙心，充我雲夢胸。
巾車且少留，樂當與子同。
徑幽木陰茂，土腴蓮實豐。
凌波挽碧莖，剪房剝青蓬。
吾兄猶在遠，按節臨瀘戎。
吾亦思飄然，攝身乘清風。
喜汤子才永丰筑室成
作者：晁公遡
朝代：宋

颜子在陋巷，端居亦何难。
家有郭外田，足以给一箪。
今我客四方，衣食于县官。
罢则无所归，奔走殊未安。
闻君筑室成，内热自长嘆。
近村争相助，老幼常聚观。
斵者来运斤，圬者来持镘。
经始曾几时，烂然皆雘丹。
更须蓻嘉木，竹已青檀栾。
藩篱护封植，勿令牛斗残。
喜湯子才永豐築室成
作者：晁公遡
朝代：宋

顔子在陋巷，端居亦何難。
家有郭外田，足以給一簞。
今我客四方，衣食於縣官。
罷則無所歸，奔走殊未安。
聞君築室成，內熱自長嘆。
近村爭相助，老幼常聚觀。
斵者來運斤，圬者來持鏝。
經始曾幾時，爛然皆雘丹。
更須蓻嘉木，竹已青檀欒。
藩籬護封植，勿令牛鬭殘。
喜王志夫來
作者：晁公遡
朝代：宋

懶觀南土化，歸勒北山銘。
蠟屐乃相過，巾車何不停。
復回千里駕，去食五侯鯖。
想見知君到，傳呼閤下鈴。
喜王志夫来
作者：晁公遡
朝代：宋

懒观南土化，归勒北山铭。
蜡屐乃相过，巾车何不停。
復回千里驾，去食五侯鲭。
想见知君到，传呼閤下铃。
喜简元辅兄二首·其一
作者：晁公遡
朝代：宋

元有不病者，君无嗟遽衰。
闭门谢余子，扶杖看清时。
野树着花早，春江生浪迟。
相过忍轻别，小立为题诗。
喜简元辅兄二首·其二
作者：晁公遡
朝代：宋

息女有所託，衰怀宽老翁。
通家犹孔氏，得婿似权公。
奕世姻娅在，平生忧患同。
追思九原友，宰木亦悲风。
喜簡元輔兄二首·其一
作者：晁公遡
朝代：宋

元有不病者，君無嗟遽衰。
閉門謝餘子，扶杖看清時。
野樹著花早，春江生浪遲。
相過忍輕別，小立爲題詩。
喜簡元輔兄二首·其二
作者：晁公遡
朝代：宋

息女有所託，衰懷寬老翁。
通家猶孔氏，得婿似權公。
奕世姻婭在，平生憂患同。
追思九原友，宰木亦悲風。
喜見呂元錫聞往謁李仁甫奉簡短作
作者：晁公遡
朝代：宋

關塞三峨北，山川五渡西。
喜逢連璧友，來自釣璜溪。
先世施行馬，高才滯割雞。
平生李元禮，好士必提携。
喜见吕元锡闻往谒李仁甫奉简短作
作者：晁公遡
朝代：宋
体裁：五言律诗

关塞三峨北，山川五渡西。喜逢连璧友，来自钓璜溪。先世施行马，高才滞割鸡。平生李元礼，好士必提携。
喜邵孟清見過
作者：晁公遡
朝代：宋

爾居泰定山，豈減獨樂園。
但恨山中翁，奄忽歸九原。
我來不及識，風流被後昆。
見爾眉骨似，驚嗟翁尚存。
借問昔手植，今應茂牆藩。
高松垂雨鬣，大竹引霜根。
種木在閭里，種德在子孫。
家有三絕編，德乃一代尊。
閉門勤讀此，勿使絕微言。
喜邵孟清见过
作者：晁公遡
朝代：宋
体裁：古风

尔居泰定山，岂减独乐园。但恨山中翁，奄忽归九原。我来不及识，风流被后昆。见尔眉骨似，惊嗟翁尚存。借问昔手植，今应茂墙藩。高松垂雨鬣，大竹引霜根。种木在闾里，种德在子孙。家有三绝编，德乃一代尊。闭门勤读此，勿使绝微言。
喜陈行之病起
作者：晁公遡
朝代：宋

闭门莓苔青，欹枕风雨秋。
白日稍觉短，急景逝不留。
鸣蝉尖旧响，高槐老新柔。
弔古哀九辩，感今怀百忧。
是时甫七月，大火方西流。
阴麓悬暮色，停云挂空愁。
凉风飒然至，有声在林丘。
萧萧吹游子，意已思良裘。
隠几默不乐，读书将安求。
岂无三益友，共此百尺楼。
陈郎漳滨卧，久阙过我游。
朝来见颜色，厥疾云已瘳。
自兹可来往，笑谈更献酬。
不忧饭成糜，相约劒买牛。
谁能与此世，颠倒同熏莸。
喜陳行之病起
作者：晁公遡
朝代：宋

閉門莓苔青，欹枕風雨秋。
白日稍覺短，急景逝不留。
鳴蟬尖舊響，高槐老新柔。
弔古哀九辯，感今懷百憂。
是時甫七月，大火方西流。
陰麓懸暮色，停雲掛空愁。
凉風颯然至，有聲在林丘。
蕭蕭吹遊子，意已思良裘。
隠几默不樂，讀書將安求。
豈無三益友，共此百尺樓。
陳郎漳濱卧，久闕過我游。
朝來見顔色，厥疾云已瘳。
自茲可來往，笑談更獻酬。
不憂飯成糜，相約劒買牛。
誰能與此世，顛倒同薰蕕。
喜雨
作者：晁公遡
朝代：宋
体裁：五言律诗

提封为国守，乐岁见天心。与此一年食，赐之三日霖。打荷看急点，历竹有清音。上帝嗟何远，昭昭寔汝临。
喜雨
作者：晁公遡
朝代：宋

提封爲國守，樂歲見天心。
與此一年食，賜之三日霖。
打荷看急點，歷竹有清音。
上帝嗟何遠，昭昭寔汝臨。
喜雨简仲霍行之
作者：晁公遡
朝代：宋

久晴风暖纻溪城，陌上轻埃欲污人。
不惜春泥三日雨，且消乌帽十分尘。
霏微着柳空添色，浩荡欺花便减春。
拟作郊居雌霓赋，故人今日有王筠。
喜雨簡仲霍行之
作者：晁公遡
朝代：宋

久晴風暖紵溪城，陌上輕埃欲汙人。
不惜春泥三日雨，且消烏帽十分塵。
霏微著柳空添色，浩蕩欺花便減春。
擬作郊居雌霓賦，故人今日有王筠。
單于行
作者：晁公遡
朝代：宋

單于連年壓吳壁，道路當時多阻隔。
長安宮殿麋鹿游，目見銅駝在荆棘。
一龍渡江已升天，妖氛夜衝牛斗躔。
胡兒臨江飲胡馬，倉皇捐棄珊瑚鞭。
蒲萄宮中日復日，長庚食月單于泣。
邊馬心思塞草秋，吹笳淚落旃裘濕。
豈知反覆十五年，靈光再見猶巋然。
落南遺民喜相語，日欲歸理桑麻田。
平生思歸今得歸，未歸悽愴獨先悲。
闔廬傷指越未報，灌孟陷敵夫空回。
念昔結纓在何所，遥想荒郊迷隴畝。
他時抱劒哭野中，深目而髯當語汝。
四月一日舟中
作者：晁公遡
朝代：宋

渺渺无风浪自平，顺流乘晓放舟行。
汀苹不与春同老，池草能随梦復生。
山色向人元不改，年华转景未须惊。
故人相会无多日，有酒何妨为我倾。
四月一日舟中
作者：晁公遡
朝代：宋

渺渺無風浪自平，順流乘曉放舟行。
汀蘋不與春同老，池草能隨夢復生。
山色向人元不改，年華轉景未須驚。
故人相會無多日，有酒何妨爲我傾。
四月十三日池上飲
作者：晁公遡
朝代：宋

圓荷受白露，可愛池上凉。
相將携筇來，羽衣颯飄揚。
停觴待明月，少焉出西方。
澄波照河漢，俯仰清茫茫。
悠然望高天，邀月入我觴。
肺肝聊一洗，吸此空中光。
微風吹芙蕖，雜以草木香。
豈復知有暑，踏冰挾飛霜。
樂哉且勿歸，況乃夜未央。
自疑非人間，今夕不可忘。
四月十三日池上饮
作者：晁公遡
朝代：宋

圆荷受白露，可爱池上凉。
相将携筇来，羽衣飒飘扬。
停觞待明月，少焉出西方。
澄波照河汉，俯仰清茫茫。
悠然望高天，邀月入我觞。
肺肝聊一洗，吸此空中光。
微风吹芙蕖，杂以草木香。
岂復知有暑，踏冰挟飞霜。
乐哉且勿归，况乃夜未央。
自疑非人间，今夕不可忘。
四月堰水甚小一雨灌田方足
作者：晁公遡
朝代：宋

岷江惟清流，泾水惟浊泥。
泥浊禾黍茂，流清稉稻宜。
旧传江发源，瀵涌出沈黎。
老农望其来，未至龙尾西。
今晨南山云，蓊然忽朝隮。
滂沱三尺雨，泛溢千步堤。
积潦始北汇，余波各东酾。
茫茫黑壤润，戢戢翠剡齐。
亦復到邑里，沟浍争交驰。
往看芙蓉湖，微风绿生漪。
似欲娱使君，岂减习家池。
老农喜相语，岁晚可无饥。
再拜勾龙社，配我灵星祠。
更烦请天公，膏泽常及时。
四月堰水甚小一雨灌田方足
作者：晁公遡
朝代：宋

岷江惟清流，涇水惟濁泥。
泥濁禾黍茂，流清稉稻宜。
舊傳江發源，瀵涌出沈黎。
老農望其來，未至龍尾西。
今晨南山雲，蓊然忽朝隮。
滂沱三尺雨，泛溢千步隄。
積潦始北匯，餘波各東釃。
茫茫黑壤潤，戢戢翠剡齊。
亦復到邑里，溝澮爭交馳。
往看芙蓉湖，微風綠生漪。
似欲娛使君，豈減習家池。
老農喜相語，歲晚可無饑。
再拜勾龍社，配我靈星祠。
更煩請天公，膏澤常及時。
园中二首·其一
作者：晁公遡
朝代：宋
体裁：七言绝句

南北东西极目天，看天不比下牢关。遥知前面山尤远，直到飞鸦灭没间。
园中二首·其二
作者：晁公遡
朝代：宋
体裁：七言绝句

眇眇周垣总路平，森森夏木已阴成。却疑身在华轩上，翠幄中间曳杖行。
園中二首·其一
作者：晁公遡
朝代：宋

南北東西極目天，看天不比下牢關。
遥知前面山尤遠，直到飛鴉滅沒間。
園中二首·其二
作者：晁公遡
朝代：宋

眇眇周垣總路平，森森夏木已陰成。
却疑身在華軒上，翠幄中間曳杖行。
地行莫如馬
作者：晁公遡
朝代：宋

地行莫如馬，蹴踏千里空。
西游到瑶池，豈止過崆峒。
忽當涉江漢，載之樓船中。
樓船誰能乘，御者須阿童。
阿童亦何勞，八尺真毛龍。
即將凌波濤，復恐挾雷風。
或從琴高生，化作赤鯶公。
徑去不可執，飄然朝河宗。
地行莫如马
作者：晁公遡
朝代：宋

地行莫如马，蹴踏千里空。
西游到瑶池，岂止过崆峒。
忽当涉江汉，载之楼船中。
楼船谁能乘，御者须阿童。
阿童亦何劳，八尺真毛龙。
即将凌波涛，復恐挟雷风。
或从琴高生，化作赤鯶公。
径去不可执，飘然朝河宗。
夏夜
作者：晁公遡
朝代：宋

树阴高下遶周墙，静夜犹闻刻漏长。
斗转未离天北极，参斜已近月西厢。
夏夜
作者：晁公遡
朝代：宋

樹陰高下遶周牆，靜夜猶聞刻漏長。
斗轉未離天北極，參斜已近月西廂。
外舅卫尉持节于此作尽心堂时与亲戚会饮今三十年予復与卫尉内外属置酒堂上不减当时喜赋一诗
作者：晁公遡
朝代：宋

卫尉筑此堂，栋宇真杰立。
几容五百坐，可饮三千客。
府中省文书，堂上会亲戚。
金杯浪飜江，铜盘光吐日。
侍女发清歌，华筵美遥夕。
当时倏分散，回首遂陈迹。
岂知吾继来，復见少长集。
虽诚慰阔绝，得无感畴昔。
在者皆其孙，乐极悲且泣。
欢娱殆不减，左右或太息。
谅曾事卫尉，始壮今髮白。
诸郎各勉旃，宗族期烜赫。
外舅衛尉持節於此作盡心堂時與親戚會飲今三十年予復與衛尉內外屬置酒堂上不減當時喜賦一詩
作者：晁公遡
朝代：宋

衛尉築此堂，棟宇真傑立。
幾容五百坐，可飲三千客。
府中省文書，堂上會親戚。
金杯浪飜江，銅盤光吐日。
侍女發清歌，華筵美遥夕。
當時倏分散，回首遂陳迹。
豈知吾繼來，復見少長集。
雖誠慰濶絕，得無感疇昔。
在者皆其孫，樂極悲且泣。
歡娛殆不減，左右或太息。
諒曾事衛尉，始壯今髮白。
諸郎各勉旃，宗族期烜赫。
夜
作者：晁公遡
朝代：宋

树合春城暗，江鸣夜硖喧。
艰难犹此地，漂泊更何言。
冉冉轻烟集，辉辉列宿繁。
巡檐望南斗，无路入修门。
夜
作者：晁公遡
朝代：宋

樹合春城暗，江鳴夜硤喧。
艱難猶此地，漂泊更何言。
冉冉輕煙集，輝輝列宿繁。
巡簷望南斗，無路入脩門。
夢中作
作者：晁公遡
朝代：宋

舉鞭重到故都行，予亦咨嗟恨不勝。
心與隴雲留漢苑，目隨煙樹遶秦陵。
大冶县见梅
作者：晁公遡
朝代：宋

客裏逢春色，江梅发故枝。
正应伤老大，似欲慰栖迟。
雪树真相引，风花莫倒吹。
南来愧何逊，吾病不能诗。
大冶縣見梅
作者：晁公遡
朝代：宋

客裏逢春色，江梅發故枝。
正應傷老大，似欲慰棲遲。
雪樹真相引，風花莫倒吹。
南來愧何遜，吾病不能詩。
天寒
作者：晁公遡
朝代：宋

树头谡谡风声来，木叶已尽吹黄埃。
是时霜飞万瓦白，晓雾欲破晨光开。
严天御寒惟酒可，急唤江南鹦鹉杯。
一杯未尽醉色起，红入两颊惊春回。
惟愁见守不少贷，酒力未解还相催。
遥瞻浮云蔽北极，故乡何在心悠哉。
茂陵先帝傥见梦，敢不奏记通天台。
天寒
作者：晁公遡
朝代：宋

樹頭謖謖風聲來，木葉已盡吹黄埃。
是時霜飛萬瓦白，曉霧欲破晨光開。
嚴天禦寒惟酒可，急喚江南鸚鵡盃。
一盃未盡醉色起，紅入兩頰驚春回。
惟愁見守不少貸，酒力未解還相催。
遥瞻浮雲蔽北極，故鄉何在心悠哉。
茂陵先帝儻見夢，敢不奏記通天台。
奉简汤子和
作者：晁公遡
朝代：宋

卫尉女公子，始生在开封。
君来谒卫尉，见之文褓中。
却后十五载，我乃卧厢东。
与君初会面，修髯鬰垂胸。
席间致大斗，一举酒辄空。
相看每叹息，豪气如元龙。
今年凌云下，访我采苹宫。
老妻髮亦白，岁月犹转蓬。
人生能几何，羡此江无穷。
家有百壶泉，色作真珠红。
饮尽方可归，庐山正春风。
奉簡湯子和
作者：晁公遡
朝代：宋

衛尉女公子，始生在開封。
君來謁衛尉，見之文褓中。
却後十五載，我乃卧廂東。
與君初會面，脩髯鬰垂胸。
席間致大斗，一舉酒輒空。
相看每歎息，豪氣如元龍。
今年凌雲下，訪我采蘋宮。
老妻髮亦白，歲月猶轉蓬。
人生能幾何，羨此江無窮。
家有百壺泉，色作真珠紅。
飲盡方可歸，廬山正春風。
妻侄师如石同妇见过
作者：晁公遡
朝代：宋

古人重生孙，欲为王父尸。
尔姑念尔祖，宰木今风悲。
不得见尔生，况当逆妇归。
我独贺乃翁，有妇能奉匜。
食上调滑甘，寒暖视其宜。
更致大夫食，乃翁喜可知。
还家勤五经，进德要及时。
他年悬旌节，门户增光辉。
妻姪師如石同婦見過
作者：晁公遡
朝代：宋

古人重生孫，欲爲王父尸。
爾姑念爾祖，宰木今風悲。
不得見爾生，況當逆婦歸。
我獨賀迺翁，有婦能奉匜。
食上調滑甘，寒煖視其宜。
更致大夫食，迺翁喜可知。
還家勤五經，進德要及時。
他年懸旌節，門戶增光輝。
子云
作者：晁公遡
朝代：宋

子云世所贱，既死名乃传。
至今读其书，共言以为贤。
必待成丘壠，何如用当年。
贵耳不重目，斯人真可怜。
子兼行后一日作
作者：晁公遡
朝代：宋

平生每临岐，辄作数日恶。
况当暮冬际，尤用感离索。
千林已空枝，饥乌晚犹啄。
北风殊未已，槭槭卷黄落。
想当道里远，窈窕復寻壑。
霜寒清夜驿，月树堕惊鹊。
仆夫睡已熟，独坐谁与乐。
寄诗往问之，聊以慰寂寞。
子兼行後一日作
作者：晁公遡
朝代：宋

平生每臨岐，輒作數日惡。
況當暮冬際，尤用感離索。
千林已空枝，饑烏晚猶啄。
北風殊未已，槭槭卷黄落。
想當道里遠，窈窕復尋壑。
霜寒清夜驛，月樹墮驚鵲。
僕夫睡已熟，獨坐誰與樂。
寄詩往問之，聊以慰寂寞。
子雲
作者：晁公遡
朝代：宋

子雲世所賤，既死名乃傳。
至今讀其書，共言以爲賢。
必待成丘壠，何如用當年。
貴耳不重目，斯人真可憐。
宁江侨人刘生徽宗时以画供奉翰林中近过元汝功见其画甚多皆刘生笔也
作者：晁公遡
朝代：宋

刘生待诏蓬莱宫，和铅舐墨称良工。
自从八骏狩西极，万里流落巴山中。
老来摹写益神妙，指麾草木回春风。
时将一幅换斗米，千金旧价无由逢。
漫郎手筑江上宅，水鸟山麋森满壁。
问君致此何其多，答云嗜好今成癖。
野人未尝完袴襦，安得绢素充我娱。
孰知世间皆画囿，北尽汧泷南衡庐。
平生长啸桓将军，客持寒具辄怒嗔。
细看粉绘託形似，岂若海岱开精神。
我今丘壑随所向，崖谷波涛入图障。
云罗雾縠虽可怜，幻化纷纷徒自诳。
请君閒暇来相从，翩然共跨高飞鸿。
当使真形识五岳，老眼一洗丹青空。
宇文叔介逆妇归过通义为置酒远景楼饯之
作者：晁公遡
朝代：宋
体裁：古风

夜雨洗绿野，平池磨青铜。共登百尺楼，遂享万里风。远自木末来，大音中笙镛。盛夏安得此，正是飞廉慵。为我解炎蒸，举觞谢天公。君行亦快哉，轻舟疾归鸿。闺中当更喜，新凉入房栊。可赓白头吟，写之以丝桐。
宇文叔介逆婦歸過通義爲置酒遠景樓餞之
作者：晁公遡
朝代：宋

夜雨洗綠野，平池磨青銅。
共登百尺樓，遂享萬里風。
遠自木末來，大音中笙鏞。
盛夏安得此，正是飛廉慵。
爲我解炎蒸，舉觴謝天公。
君行亦快哉，輕舟疾歸鴻。
閨中當更喜，新凉入房櫳。
可賡白頭吟，寫之以絲桐。
宇文紹恭所藏其父德聞手書其祖家訓一卷
作者：晁公遡
朝代：宋

蜀士相與語，故家誰得如。
千年令威宅，一紙伏波書。
宇文绍恭所藏其父德闻手书其祖家训一卷
作者：晁公遡
朝代：宋
体裁：五言绝句

蜀士相与语，故家谁得如。千年令威宅，一纸伏波书。
官舍
作者：晁公遡
朝代：宋

得閒誰更傍人門，且喜深居少送迎。
楊柳春風垂地影，芭蕉夜雨隔窗聲。
病寬束带圍應減，愁攪枯腸睡苦輕。
明日公庭有官事，又須持板候雞鳴。
官舍
作者：晁公遡
朝代：宋
体裁：七言律诗

得閒谁更傍人门，且喜深居少送迎。杨柳春风垂地影，芭蕉夜雨隔窗声。病宽束带围应减，愁搅枯肠睡苦轻。明日公庭有官事，又须持板候鸡鸣。
官舍
作者：晁公遡
朝代：宋

雨径苍苔滑，风帘翠篠斜。
邑居藏万室，驿道接三巴。
晓堞调清角，春庭放早衙。
归休幸无事，随意酌流霞。
官舍
作者：晁公遡
朝代：宋

雨徑蒼苔滑，風簾翠篠斜。
邑居藏萬室，驛道接三巴。
曉堞調清角，春庭放早衙。
歸休幸無事，隨意酌流霞。
寄太府丞王能甫
作者：晁公遡
朝代：宋

君才雄万夫，少也备文武。
前年有疆事，假守在淮浦。
小试三里城，已可因吾圉。
诸公职献纳，见贤自当举。
虽闻对延英，尚屈丞太府。
近往行芍陂，四顾多旷土。
区区张全义，此老安足数。
河南十八县，髑髅相撑拄。
犹能披荆棘，着手为摩抚。
朞年如承平，何但兴百堵。
封内我得为，幸梁为之主。
况今天子圣，锐意思復古。
若人果尽用，功利非小补。
吾将以是卜，日望来告语。
寄太府丞王能甫
作者：晁公遡
朝代：宋

君才雄萬夫，少也備文武。
前年有疆事，假守在淮浦。
小試三里城，已可因吾圉。
諸公職獻納，見賢自當舉。
雖聞對延英，尚屈丞太府。
近往行芍陂，四顧多曠土。
區區張全義，此老安足數。
河南十八縣，髑髏相撐拄。
猶能披荆棘，著手爲摩撫。
朞年如承平，何但興百堵。
封內我得爲，幸梁爲之主。
況今天子聖，銳意思復古。
若人果盡用，功利非小補。
吾將以是卜，日望來告語。
寄子兼弟时闻有平都之游
作者：晁公遡
朝代：宋
体裁：七言绝句

春风殿阁百花香，欲去题诗细作行。闻尔东游有佳句，只应先我赋灵光。
寄子兼弟時聞有平都之游
作者：晁公遡
朝代：宋

春風殿閣百花香，欲去題詩細作行。
聞爾東游有佳句，只應先我賦靈光。
寄宋嗣宗
作者：晁公遡
朝代：宋
体裁：古风

蜀江自嶓冢，流恶及丘原。宁止数斗泥，乃有千丈浑。帝选高才郎，远来乘輶轩。悽然在川上，会思澄其源。重部今何如，想无风水昏。激浊使之清，未觉禹功尊。我戚闾丘生，短衣方服辕。得为经途尉，可致薄夫敦。何须读刑书，顾欲多平反。但令吏不污，信是民无冤。
寄宋嗣宗
作者：晁公遡
朝代：宋

蜀江自嶓冢，流惡及丘原。
寧止數斗泥，乃有千丈渾。
帝選高才郎，遠來乘輶軒。
悽然在川上，會思澄其源。
重部今何如，想無風水昏。
激濁使之清，未覺禹功尊。
我戚閭丘生，短衣方服轅。
得爲經途尉，可致薄夫敦。
何須讀刑書，顧欲多平反。
但令吏不污，信是民無冤。
寄师会三郎
作者：晁公遡
朝代：宋

青松初生在涧阿，未闻託根附女萝。
女萝弱质安足恃，奈此岁晚风霜何。
我观妇翁念汝妇，亦知阿翁昔念汝。
阿翁之恩那可忘，明年归守五亩桑，勿使父老祠桐乡。
寄師會三郎
作者：晁公遡
朝代：宋

青松初生在澗阿，未聞託根附女蘿。
女蘿弱質安足恃，奈此歲晚風霜何。
我觀婦翁念汝婦，亦知阿翁昔念汝。
阿翁之恩那可忘，明年歸守五畝桑，勿使父老祠桐鄉。
寄李仁甫
作者：晁公遡
朝代：宋

守地难越境，弔生宁及哀。
自伤转蓬远，莫致束刍来。
惨日熙夏屋，悲风号夜台。
遥知倚庐处，流泪渍苍苔。
寄李仁甫
作者：晁公遡
朝代：宋

守地難越境，弔生寧及哀。
自傷轉蓬遠，莫致束芻來。
慘日熙夏屋，悲風號夜臺。
遥知倚廬處，流淚漬蒼苔。
寄李悅夫時監成都軍資庫茶馬司檄兼僚屬聞近治胥吏數輩
作者：晁公遡
朝代：宋

賓筵聊可樂，筦庫亦何勞。
近已尸鼠輩，果能清馬曹。
晴郊堪挈榼，春事助揮毫。
借問浣花水，只今深幾篙。
寄李悦夫时监成都军资库茶马司檄兼僚属闻近治胥吏数辈
作者：晁公遡
朝代：宋
体裁：五言律诗

宾筵聊可乐，筦库亦何劳。近已尸鼠辈，果能清马曹。晴郊堪挈榼，春事助挥毫。借问浣花水，只今深几篙。
寄查元章
作者：晁公遡
朝代：宋

一別三十載，再來聞未聞。
割鮮煩啗我，舉酒欲浮君。
辯口霏木屑，醉顔生纈紋。
相從能幾日，明發重離羣。
寄查元章
作者：晁公遡
朝代：宋

一别三十载，再来闻未闻。
割鲜烦啖我，举酒欲浮君。
辩口霏木屑，醉颜生缬纹。
相从能几日，明发重离羣。
寄泸南子止兄
作者：晁公遡
朝代：宋

二年立王朝，忽然厌承明。
受诏予印绶，復作江阳行。
地当周五侯，秩视汉九卿。
边清尘不扬，主圣时自平。
上堂簪履集，出门笳鼓鸣。
想亦多宴乐，鼓瑟兼吹笙。
吏民更相戒，岂敢烦敲榜。
田间黄髮叟，闻此叹且惊。
触眼未尝见，不毛今亦耕。
寄泸南子止兄
作者：晁公遡
朝代：宋
体裁：五言律诗

杖钺知何处，看云望欲迷。真同阮南北，各寄蜀东西。峡崄水增急，楼高山为低。春来日行乐，桃李想成蹊。
寄洪雅令孙良臣
作者：晁公遡
朝代：宋

志士居世间，要为鹤鸣皋。
谁能如羊豕，料拣充豢牢。
吾邦孙卿子，闭门长蓬蒿。
慨然请治剧，不惮簿领劳。
地虽百乘小，名与九顶高。
老翁喜相语，得见今官曹。
令行有盗奔，冬暖无儿号。
君岂求人知，知亦未易遭。
大哉龙伯国，乃欲举六鳌。
区区毕吏部，竟日把两螯。
且当置是事，痛饮读离骚。
寄洪雅令孫良臣
作者：晁公遡
朝代：宋

志士居世間，要爲鶴鳴皋。
誰能如羊豕，料揀充豢牢。
吾邦孫卿子，閉門長蓬蒿。
慨然請治劇，不憚簿領勞。
地雖百乘小，名與九頂高。
老翁喜相語，得見今官曹。
令行有盜奔，冬煖無兒號。
君豈求人知，知亦未易遭。
大哉龍伯國，乃欲舉六鼇。
區區畢吏部，竟日把兩螯。
且當置是事，痛飲讀離騷。
寄瀘南子止兄
作者：晁公遡
朝代：宋

二年立王朝，忽然厭承明。
受詔予印綬，復作江陽行。
地當周五侯，秩視漢九卿。
邊清塵不揚，主聖時自平。
上堂簪履集，出門笳鼓鳴。
想亦多宴樂，鼓瑟兼吹笙。
吏民更相戒，豈敢煩敲榜。
田間黄髮叟，聞此歎且驚。
觸眼未嘗見，不毛今亦耕。
寄瀘南子止兄
作者：晁公遡
朝代：宋

杖鉞知何處，看雲望欲迷。
真同阮南北，各寄蜀東西。
峽嶮水增急，樓高山爲低。
春來日行樂，桃李想成蹊。
寄郭信可时假守忠州
作者：晁公遡
朝代：宋

君家老阿舒，抗论王公前。
盍不託清静，着书如子玄。
爱君识此意，坐脱世纠缠。
不復眉炙狂，惟应口谈天。
近假刺史节，名高黄颍川。
无为渠自化，多事岂所便。
只今鸣玉溪，百尺来飞泉。
秋风木叶下，想见清潺湲。
凉波纳华月，洗此白璧圆。
借问掾曹内，得无从事贤。
赏音不易逢，胜景那可捐。
愿因东辕使，寄我南楼篇。
寄郭信可時假守忠州
作者：晁公遡
朝代：宋

君家老阿舒，抗論王公前。
盍不託清靜，著書如子玄。
愛君識此意，坐脫世糾纏。
不復眉炙狂，惟應口談天。
近假刺史節，名高黄潁川。
無爲渠自化，多事豈所便。
只今鳴玉溪，百尺來飛泉。
秋風木葉下，想見清潺湲。
凉波納華月，洗此白璧圓。
借問掾曹內，得無從事賢。
賞音不易逢，勝景那可捐。
願因東轅使，寄我南樓篇。
寧江僑人劉生徽宗時以畫供奉翰林中近過元汝功見其畫甚多皆劉生筆也
作者：晁公遡
朝代：宋

劉生待詔蓬萊宮，和鉛舐墨稱良工。
自從八駿狩西極，萬里流落巴山中。
老來摹寫益神妙，指麾草木回春風。
時將一幅換斗米，千金舊價無由逢。
漫郎手築江上宅，水鳥山麋森滿壁。
問君致此何其多，答云嗜好今成癖。
野人未嘗完袴襦，安得絹素充我娛。
孰知世間皆畫囿，北盡汧瀧南衡廬。
平生長嘯桓將軍，客持寒具輒怒嗔。
細看粉繪託形似，豈若海岱開精神。
我今丘壑隨所向，崖谷波濤入圖障。
雲羅霧縠雖可憐，幻化紛紛徒自誑。
請君閒暇來相從，翩然共跨高飛鴻。
當使真形識五岳，老眼一洗丹青空。
寻梅花尚未有开者
作者：晁公遡
朝代：宋
体裁：五言绝句

问讯溪头树，如何殊未春。亦应心老大，不逐世陈新。
尉廨无隙地不能莳花竹之属惟厅事前旧有柳一株予怜其独也增植其七焉暮春之月大有生意可喜为赋此
作者：晁公遡
朝代：宋

千林春入花梢红，空庭无树来东风。
手栽杨柳三尺许，芳意已在萌芽中。
官居难期十年木，聊尔移根伴幽独。
雨催细叶相续生，眉峯为谁出修绿。
君不见美人梦中春日长，翠帘风开捲春光。
饥寒病叟宁有此，苍苔破封对作行。
游丝飞空日停午，乳燕巢成寂无语。
柔条作阴未覆庭，影立东风不能舞。
明年我亦未成归，会见袅袅生新枝。
清阴渐满摇落日，度曲无力弓蛮垂。
人生于世无定着，身与杨花共飘泊。
他年莫忘桓将军，汉南重来看摇落。
尉廨無隙地不能蒔花竹之屬惟廳事前舊有柳一株予憐其獨也增植其七焉暮春之月大有生意可喜爲賦此
作者：晁公遡
朝代：宋

千林春入花梢紅，空庭無樹來東風。
手栽楊柳三尺許，芳意已在萌芽中。
官居難期十年木，聊爾移根伴幽獨。
雨催細葉相續生，眉峯爲誰出脩綠。
君不見美人夢中春日長，翠簾風開捲春光。
饑寒病叟寧有此，蒼苔破封對作行。
游絲飛空日停午，乳燕巢成寂無語。
柔條作陰未覆庭，影立東風不能舞。
明年我亦未成歸，會見裊裊生新枝。
清陰漸滿摇落日，度曲無力弓蠻垂。
人生於世無定著，身與楊花共飄泊。
他年莫忘桓將軍，漢南重來看摇落。
尋梅花尚未有開者
作者：晁公遡
朝代：宋

問訊溪頭樹，如何殊未春。
亦應心老大，不逐世陳新。
小立
作者：晁公遡
朝代：宋

小立临洲渚，徐行过野亭。
颓沙江沸白，穿径草分青。
秩酒近无给，穷途真独醒。
春来慰羁放，幽绝頼郊垧。
小立
作者：晁公遡
朝代：宋

小立臨洲渚，徐行過野亭。
頹沙江沸白，穿徑草分青。
秩酒近無給，窮途真獨醒。
春來慰羈放，幽絕頼郊坰。
小筑
作者：晁公遡
朝代：宋

小筑何年隠，巾车得再临。
竹阴覆地薄，树影入池深。
云日清晖动，山林暮景侵。
南枝栖未稳，接翅有来禽。
小築
作者：晁公遡
朝代：宋

小築何年隠，巾車得再臨。
竹陰覆地薄，樹影入池深。
雲日清暉動，山林暮景侵。
南枝棲未穩，接翅有來禽。
层楼
作者：晁公遡
朝代：宋
体裁：五言律诗

独立层楼上，遥看众壑中。山头冠落日，谷口吸长风。云雾吴天接，江湖蜀柁通。只今洞庭岸，白浪没青枫。
層樓
作者：晁公遡
朝代：宋

獨立層樓上，遥看衆壑中。
山頭冠落日，谷口吸長風。
雲霧吳天接，江湖蜀柁通。
只今洞庭岸，白浪沒青楓。
山行
作者：晁公遡
朝代：宋

白沙素石浄无泥，橘刺藤梢已不迷。
牛放远山连鴈鹜，蛙鸣废沼下凫鹥。
终年去国空弹铗，尽日看云且杖藜。
久客诸侯成底事，幸逢宽政免推挤。
山行
作者：晁公遡
朝代：宋

白沙素石浄無泥，橘刺藤梢已不迷。
牛放遠山連鴈鶩，蛙鳴廢沼下鳧鷖。
終年去國空彈鋏，盡日看雲且杖藜。
久客諸侯成底事，幸逢寬政免推擠。
岁尽
作者：晁公遡
朝代：宋

岁尽余一候，年侵怀百忧。
人生汉南树，节物劔西州。
风榭梅花委，春杯柏叶浮。
峨眉有佳色，领览为登楼。
岁晏
作者：晁公遡
朝代：宋

岁晏天益寒，短景殊未长。
晓日出愈迟，翳翳迷扶桑。
微阳不破雾，髣髴光有芒。
开门视屋瓦，北风吹朝霜。
起坐拥寒炉，束带指已僵。
灰中见宿火，晶荧无余光。
天寒不可出，墐户宜深藏。
朝衙不敢后，敛板趋公堂。
归来日正出，临阶负朝阳。
兹晨暂自适，明朝殊未央。
岁暮
作者：晁公遡
朝代：宋
体裁：五言律诗

晴峡开寒祲，沧波逗远光。年华已衰谢，春意尚微茫。久污功曹掾，终惭谒者郎。南方诚瘴疠，经月或无霜。
巴城
作者：晁公遡
朝代：宋

比从关塞历巴城，不復衣冠立汉庭。
越巂江寒嗟独往，瞿塘硖险骇初经。
双崖石立悬深翠，万岭排空送远青。
久抗尘容驱俗驾，往来吾亦愧山灵。
巴城
作者：晁公遡
朝代：宋

比從關塞歷巴城，不復衣冠立漢庭。
越巂江寒嗟獨往，瞿塘硤險駭初經。
雙崖石立懸深翠，萬嶺排空送遠青。
久抗塵容驅俗駕，往來吾亦愧山靈。
巴江
作者：晁公遡
朝代：宋
体裁：古风

巴江暮秋末，霜降千林空。山色不改碧，蓼花无数红。木叶感湘浦，莼羹忆江东。艰难志当壮，吾未怨途穷。
巴江
作者：晁公遡
朝代：宋

巴江暮秋末，霜降千林空。
山色不改碧，蓼花無數紅。
木葉感湘浦，蓴羹憶江東。
艱難志當壯，吾未怨途窮。
布穀
作者：晁公遡
朝代：宋

南村北村布穀鳴，家家隴頭催出耕。
道逢田父喜相語，四十三箇春水生。
布谷
作者：晁公遡
朝代：宋

南村北村布谷鸣，家家陇头催出耕。
道逢田父喜相语，四十三箇春水生。
师伯浑以诗告别次韵
作者：晁公遡
朝代：宋

閒居何不乐，非愿世兼收。利乃庶人意，道惟君子忧。野花开北陌，官酒酌东楼。故里有书至，应言无久留。此去即乡党，子宁无友生。不堪今日别，真见故人情。杯覆葵花小，尊倾竹叶清。送行须尽醉，兼为破愁城。
师伯浑用韵復次·其一
作者：晁公遡
朝代：宋

束书归隠不辞遥，庠序懒陪耆老朝。
野外卜居无鬼瞰，山中誓墓以神要。
暂来同作荔枝社，安可轻违桂树招。
已遣官奴理琴瑟，岂惟百戏但歌樵。